Нима учун Ўзбекистонда "13 май" сўзи пичирлаб айтилади? - BBC News O'zbek\nНима учун Ўзбекистонда "13 май" сўзи пичирлаб айтилади?\nЎзбекистон мустақилликка эришганидан буён унинг ташқи ва ички сиёсатида туб бурилиш ясаган қонли Андижон воқеаларига 5 йил тўлар экан, ўтган давр орасида давлат назоратида бўлган ўзбек матбуоти бу кунни бирор марта бўлса-да ёдга олгани йўқ.\nБеш йил аввал Андижонда юз берган воқеалар дунё матбуотида ёритилган бўлса, ҳар йили 13 май куни ҳам уларнинг аксарияти томонидан ёдга олинади.\nБироқ юзлаб ўзбекларнинг бошига кулфат солган ва яна юзлаб кексаю-ёш ўзбекнинг уйини бузиб, бутун дунё бўйлаб тарқатиб юборган бу кун Ўзбекистонда сира юз бермагандек.\nМай ойи Ўзбекистон сиёсий ҳаётида халқаро воқеаларга бой бўлди. Ой бошида Осиё тараққиёт банкининг 43-йиллик мажлисининг Тошкентда ўтказилгани ва ўнлаб хорижий меҳмонларнинг "мамлакат иқтисодий моделидан ҳайратга тушганликлари"ни ҳикоя қилувчи мақолалар рўзномаларда май ойининг ўрталарига қадар чоп қилинди.\nТеле ва радиоканаллар қўшиқдан бўшаган пайтларда тинимсиз кўрсатилди.\nАндижон воқеаларининг беш йиллигидан бир кун аввал эса Тошкентда иккинчи халқаро тадбир, Ўзбекистон нефт ва газ кўргазмаси ҳамда конференцияси очилди. Бу ерда ҳам Ўзбекистон мустақилликнинг қисқа даври ичида эришган иқтисодий ютуқлари, айниқса энергия соҳасидаги муваффақиятлари Ўзбекистон матбуот ва телевидениесида хорижликлар тилидан қайтарилди.\nХуллас, бу икки тадбирни ўта юқори даражада ўтказишга тайёргарлик жараёнида пойтахт яшилликка ва гулларга бурканди. Ўзбек телеканаллари мамлакатдаги фаровон ҳаётни акс эттирувчи лавҳаларни тинимсиз кўрсатди.\n13 май куни ҳам байрамона кайфиятдаги тадбирсиз қолмади.\n12 май куни Ўзбекистондаги мобил телефон операторлари ўз мижозларига смс хабар йўллаб, 13 май куни президентнинг тўнғич қизи Гулнора Каримова раҳбарлик қиладиган Фонд форум жамғармаси ўтказаётган хайрия марафонига таклиф қилди.\n"Ҳаёт учун" дея номланган ушбу марафон айнан 13 май куни ўтказилишидан ташқари, қонли Андижон воқеасининг Тошкентда ёдга олишнинг рамзига айланиб улгурган Матонат ҳайкали жойлашган Қодирий номидаги кўча бўйлаб ўтказилди.\nУнда беш мингга яқин киши, аксар мактаб ўқувчилари ва ўзбек санъати юлдузлари қатнашгани хабар қилинди.\nТабиийки, кўча ёпиб қўйилди, ҳайкалнинг атрофи эса фуқаро кийимидаги хавфсизлик кучлари кишиларига тўла бўлди.\nБир неча йилдирки, Ўзбекистондаги кам сонли инсон ҳуқуқлари фаоллари ҳар йили 13 май кунини ана шу Матонат ҳайкали пойига гул қўйиш билан ёдга олишга уринади ва бунга расмийлар турли тўсиқлар қўяди.\nБу йил фақат бир нафар ҳуқуқ ҳимоячисининг бу ерга етиб кела олгани ҳақида мустақил интернет нашрлар хабар қилди.\nМамлакатдаги бош рўзномалар эса 13 май куни Ўзбекистондаги "иқтисодий фаровонлик" ҳақида ҳикоя қилувчи мақола ва лавҳаларга тўла бўлди.\nЖумладан, "Халқ Сўзи" рўзномаси ислоҳотлар рукни остида "қишлоқда саноат корхоналари йил сайин кўпайиб, аҳоли турмуш фаровонлигининг юксалишида муҳим ўрин" тутаётгани ҳақида ҳикоя қилди.\nШунингдек, баркамол авлод йили доирасидаги тадбирлар ва талабаларниннг "Универсида - 2010" ўйинлари ҳақида хабар берди.\n"Народное Слово" рўзномаси эса "Ўзбекистон жаҳон матбуоти кўзгусида" рукни остида "Улкан имкониятлар мамлакати" сарлавҳали мақола эълон қилган.\nУнда турли хорижий матбуот нашрларида Ўзбекистон ҳақида ёзилган ва мақтовларга тўла мақолалардан турли иқтибослар келтирилади.\nБундан ташқари рўзномада ўқитувчилар учун Фонд Форум таъсис этган грантлар, Гулнора Каримованинг 50 нафардан зиёд ўқитувчига совға ва ёрлиқлар топширгани ҳақида хабар қилинади.\nУшбу хабар 13 май куни деярли барча рўзномалар ва интернет нашрларида ҳам эълон қилинган.\nГулнора Каримованинг жамғармаси ташкил этган яна бир тадбир "Осиё рамзи" номли ёш дизайнер ва моделерлар анжумани ҳамда модалар кўргазмаси 13 май куни бир қанча нашрлар, теле ва радиоканалларда кенг ёритилди.\nХуллас, "13 май" ва "Андижон" Ўзбекистонда пичирлаб айтиладиган сўзлар бўлиб қолар экан, тобора кўпчилик бу сўзларни ёдга олмасликка кўникиб ҳам бўлди.\nРасмийлар эса айнан шуни исташади ва бир маънода истакларига эришган ҳам.\nАлоқа учун SMS рақамимиз: +447786201124


Аллоҳга беҳисоб шукр, халқимиз яна бир улуғ кун – Қурбон ҳайитини қарши олмоқда. Синов йилда қутлуғ байрамни бироз бошқача нишонлашга мажбурмиз. Негаки, бутун дунёда бўлгани каби юртимизга ҳам пандемия жиддий таҳдид солиб турибди. Аммо бу халқимиз қалбидаги байрам шукуҳи ва тароватини асло сўндира олмайди, эзгу амалларимизга тўсиқ бўлолмайди.\nШу йил 24 июль куни “Қурбон ҳайитини нишонлаш тўғрисида”ги президент қарори қабул қилинди. Унга кўра, 2020 йил 31 июлда Қурбон ҳайити байрам сифатида кенг нишонланиши белгиланди.\nУшбу қарорда Дин ишлари бўйича қўмитага давлат ва жамоат ташкилотлари билан ҳамкорликда Қурбон ҳайитини карантин талабларига риоя қилган ҳолда, халқимизнинг миллий ва диний анъаналари мос равишда нишонлаш юзасидан тегишли чора-тадбирларни амалга ошириш вазифаси юклатилди.\nШу муносабат билан жорий йил 25 июль куни Ўзбекистон мусулмонлари идораси Уламолар Кенгашининг Қурбон ҳайитини нишонлаш тўғрисидаги баёноти эълон қилинди. Унда таъкидланишича, коронавирус пандемияси сабаб карантин ҳолатида ҳайит намози ўқилмаётгани учун қурбонликни тонг отгандан бошлаб қилиш жоиз. Юртдошларимиз ҳайит куни бомдод намозини ўқишганидан сўнг қуёш чиққандан кейин 4 ракат Зуҳо намозини ўқиб, кейин қурбонлик қилишса, янада кўп савобга эга бўлишади.\nҲайитнинг 3 куни давомида қурбонлик қилиш мумкин. Унинг гўшти учга тақсимланиб, бир қисмини – яқин қариндошларга, яна бир қисмини – камбағал ва муҳтожларга тарқатиш, қолганини – оила аҳлига олиб қолиш мустаҳабдир. Ҳаммасини фақирларга берса ёки оилада кўпчилик бўлса, уйда қолдирса ҳам бўлади.\nШунингдек, бу йилги Қурбон ҳайити карантин шароитида нишонланаётгани инобатга олиб, одамларнинг жамланишига сабаб бўладиган урф-одатларни ташкил этмаслик, уйма-уй юриб, турли хил азахонлик, маърака маросимларини ўтказмаслик ва қабристонлар зиёратидан сақланиш сўралди. Ҳар ким ўз хонадонида оила-аъзолари билан бирга Қуръони карим оятларидан тиловат қилиб, ўтганлар руҳи покларига бахшида этиш тавсия этилди.\nИмом-хатибларнинг бугунги пандемия шароитидан келиб чиқиб, Қурбон ҳайити хонадонларга қувонч, юртимизга файзу барака олиб кириши, бир-биримизга бўлган меҳр-оқибатимизни янада зиёда бўлишига сабаб экани тўғрисидаги тарғибот ишларини амалга ошириши белгилаб қўйилди.\nАзиз ҳамюртлар, буларнинг барчаси сизу бизнинг саломатлигимизни асраш, коронавирус инфекцияси кенг тарқалиб кетишининг олдини олиш мақсадида қилинмоқда. Ушбу синовли кунлар тез орада ортда қолади, кейинги ҳайит айёмларини яна жамоат бўлиб нишонлаймиз, иншааллоҳ.\nБу йил эса карантин қоидаларига қатъий риоя этган ҳолда, улуғ кунларда дуоларни янада кўпайтириб, халқимиз, жонажон Ватанимизни офату кулфатлардан, балою қазолардан Ўзи сақлашини кўп-кўп сўрайлик! Яқинлашиб келаётган Қурбон ҳайити барчангизга муборак бўлсин!


Кегейли туманида 29 корхонада 192 бўш иш ўринлари мавжуд- Kruz.uz\nКегейли туманида 29 корхонада 192 бўш иш ўринлари мавжуд\n19:03, 17.03.2018 1113 0 Кегайли тумани\nХалқ депутатлари Кегейли туман Кенгашидаги O’zliDeP депутатлик гуруҳи аъзоларининг навбатдаги йиғилиши бўлиб ўтди. Бу ҳақда O‘zLiDeP Қорақалпоғистон Республикаси Кенгаши матбуот хизмати хабар бермоқда.\nЙиғилишда депутатлар туманда 2017 йилда давомида аҳоли бандлигини таъминлаш бўйича амалга оширилган ишлар хусусида туман Бандликга кўмаклашиш маркази раҳбари ўринбосари П.Қошқарбаевнинг ҳисоботини тинглади.\nҲисоботда таъкидланишича, “Аҳолининг бандлигини таъминлаш ва янги иш ўринларини яратиш” Дастурига мувофиқ туманда 2017 йилда 1910та ишчи ўрин яратиш кўзда тутилган бўлиб, ҳисобот даврида 1919та иш ўрни яратилиб, режа 100,5 фоизга ортиғи билан бажарилган.\n2017 йилда давомида Бандликга кўмаклашиш марказига иш сўраб 1041 фуқаро мурожаат қилган бўлса (хотин-қизлар сони 448), шундан 1022 фуқаро ишга жойлаштирилди (хотин-қизлар сони 439), яъни 98,2 фоизи доимий иш билан таъминланди, дейди П.Қошқарбаев. – Марказимизга тумандаги 122 корхона ва ташкилотларда мавжуд бўлган бўш иш ўринлари ҳақида маълумотлар берилиши белгиланган. Биз ўзимизда бор маълумотларни ўткан йилнинг май ойидан бошлаб, меҳнат.уз сайтига жойлаштириб бориш механимзмини йўлга қўйганмиз. Ҳозирда 29 корхонада 192 бўш иш ўринлари мавжуд.\nТуман ҳудудида 6та касб-ҳунар коллежи бўлиб, ўткан йил коллежни жами 880та ўқувчи томомлаган бўлса, шундан 819тасининг бандлиги таъминланиб, 52таси олий ўқув юртига кирган. Бугунги кунда 3 нафар битирувчи тижорат банкларининг 23,0. млн. сўм кредити ҳисобидан ўз тадбиркорлигини йўлга қўйганлиги ва 42 тасининг айрим сабабларга кўра банлиги таъминланмаганлиги айтиб ўтилди.\nЙиғилиш якунида иш-режага мувофиқ П.Қошқарбаевнинг ҳисобати бўйича тегишли қарорлар қабул қилинди.\nбўш иш ўринлариКегейли\nКеча, 15:41 172\nТошкентда Қорақалпоқ халқининг буюк шоири Бердақ Қарғабaй ўғлининг ҳайкали ўрнатилди\n20:27, 10.07.2019 1174\nФурқат журналистикада “эркакча” яшади ва яшайди ҳам...\n09:09, 07.07.2019 2412\nЖўқорғи Кенгес раиси “Жаслиқ”да сайёр қабул ўтказди\n08:38, 07.07.2019 999\n09:42, 06.07.2019 2729\nжавобгарлик чораси қўлланилди музлаткич Руслан Ташимов Саламат Инаятов кредит бўрон буханка нон Сайланма Москва санъат\n«Россия24» телеканалида Орол денгизига бағишланган навбатдаги махсус репортаж эфирга узатилди (видео)\n21:09, 11.07.2019 1382\n11-июль куни Қорақалпоғистон Республикасининг барча туманларида кутиладиган об-ҳаво маълумоти\n14:03, 10.07.2019 1014\nОлий ва ўрта махсус таълим вазирлигининг қатор ходимлари иш ҳақи оширилди\n11:21, 12.07.2019 844\nМўйноқдаги янги конда табиий газнинг илк оқими олинди\n12:35, 12.07.2019 454


22:57 16 Январ 2021\n19:21 04.12.2020 (Янгиланган 19:36 04.12.2020) Ҳавола олиш\nТОШКЕНТ, 4 дек - Sputnik. "Россия сегодня" ХАА бош директори Дмитрий Киселёв Латвия ҳукуматини журналистларни таъқиб қилишни бас қилишга чақирди, деб хабар қилмоқда Sputnik Ближнее Зарубежье.\n"Дмитрий Киселёв Sputnik ва Baltnews муаллифларига қарши қаратилган ҳаракатларни ЕИ санкцияларининг ноқонуний кенгайтирилган талқин этилиши, дея атади", - дейилади хабарда.\nЭслатиб ўтамиз, Латвияда Россиянинг Sputnik Латвия ва Baltnews порталлари муаллифларига қарши жиноий ишлар қўзғатилган, деб хабар бермоқда Sputnik Ближнее зарубежье.\nДавлат хавфсизлиги хизмати тинтувлар ўтказиб, ЕИ санкция режимини бузганлик айблови билан етти кишини қўлга олган. Қўлга олинганларнинг барчаси "Россия сегодня" таркибига кирувчи Sputnik Латвия ва Baltnews штатдан ташқари муаллифларидир.\nАйни вақтда юристлар юзага келган воқеанинг ечими устида ишлашмоқда.\nСуднинг айблов вердикти янграган тақдирда, уларни жаримадан тортиб, қамоқ жазосигача бўлган жазо кутмоқда.\nҚўлга олинганлар ЕИ санкциявий режимини бузганликда гумонланмоқда. ЕИ "Россия сегодня" ХАА бош директори Дмитрий Киселёвга қарши санкциялар киритган. Латвия ушбу нормани кенгайтирган ҳолатда олмоқда, уни таъсирини агентликка қарши ҳам қўлламоқда. Россияда ушбу шарҳ аҳмоқоналиги ҳақида бир қанча таъкидлар янгради.


"Реал" супер юлдуздан воз кечди\n5 июнь, 11:24\nМадриднинг "Реал" клуби ярим ҳимоя чизиғини кучайтириш учун трансферга қўл урмоқчи.\nИспан нашрлари тарқатган хабарга кўра, "қаймоқранглилар" бу борада Поль Погба вариантидан воз кечди. Карло Анчелоттига ёш, ҳарактери оғир бўлмаган футболчи керак. Погба унинг талабларига мос келмайди.\n"Қироллик клуби"нинг асосий мақсади "Монако" аъзоси Орельен Чуамени бўлиб турибди. Поль эса, ўз омадини Туриндан излаб кўриши мумкин. Боиси, "Ювентус" унга кўп йиллик шартнома, юқори маош ҳамда 10-рақамни таклиф этяпти.\n29 ёшли ярим ҳимоячи "Манчестер Юнайтед"ни эркин агент сифатида тарк этди. У манкунияликлар таркибига 2016 йилда айнан "кекса сеньора" сафидан келиб қўшилганди.


ЎФА яна бир мураббийни футболдан умрбод четлатди\n10 июнь, 2019, 15:36\nЎзбекистон футбол ассоциацияси қошида ташкил этилган махсус инспекция тотализатор ва келишилган ўйинларда иштирок этаётган шахсларга нисбатан кескин курашиб келмоқда.\nЎзбекистон футбол ассоциацияси қошида ташкил этилган махсус инспекция тотализатор ва келишилган ўйинларда иштирок этаётган шахсларга нисбатан кескин курашиб келмоқда. Ана шундай чора-тадбирлар натижасида тотализатор ва келишилган ўйинларда иштирок этаётган шахслар аниқланди. Бу ҳақда ташкилот расмий сайти хабар бериб ўтди.\n“Зарангари” футбол клуби раҳбари Фурқат Тоировнинг ЎзПФЛга тақдим этган хати асосида ЎФА махсус инспекцияси суриштирув ишларини олиб борди.\nХатда “Зарангари” футбол клубининг беш нафар футболчиси келишилган ўйинларда гумон қилинаётгани айтилган бўлиб, уларнинг исм-шарифлари аниқ кўрсатиб ўтилганди. Кейинроқ маълум бўлдики, клуб раҳбариятининг ўзи ноҳалол футболга йўл очиб берган ва бу ишга унамаган футболчиларни туҳмат тариқасида жамоадан четлаштириш чорасини кўрмоқчи бўлган.\n“Зарангари” футбол клуби раҳбари Фурқат Тоиров “Зарангари”да молиявий муаммолар борлигини рўкач қилиб, жамоанинг барча ишларига эндиликда Шерзод Сатторов жавобгар бўлишини футболчиларга расман маълум қилган (Шерзод Сатторов ЎзПФЛ рўйхатидан “Иттифоқ-Бухоро” футбол клуби бош мураббийи сифатида ўтган). “Зарангари” футболчилари Ф.Тоировдан ҳозирги кунгача бўлган молиявий ҳисоб-китобни қилишини талаб қилишган. Мана шу масалада муаммо келиб чиққан.\nКейинроқ Ш.Сатторов барча масалани ўзи ҳал қилишини, керак бўлса трансфер ойнаси очилмаёқ янги футболчиларни жамоага олиб келишга қудрати етиши ҳақида айтган. Ойликдан ташқари пул ишлаш ниятида бўлган футболчилар унинг кўрсатмаси билан тотализаторда иштирок этишлари кераклигини уқтирмоқчи бўлган.\nЎФА махсус инспекцияси Фурқат Тоиров ҳамда Шерзод Сатторовларнинг футболчилар билан суҳбатлари ёзилган аудиоёзувни тўлиқ қўлга киритди. Маълум бўлдики, Ш.Сатторов ҳамда Ф.Тоиров режасига унамаган футболчиларни ЎзПФЛ орқали гумонлантирилиб, улардан халос бўлишни истаган. Раҳбарлардан фарқли ўлароқ, футболчилар алоҳида-алоҳида суҳбатдан ўтказилганда, уларнинг фикрлари асосли бўлиб чиқди, жамоа аъзолари фактлар асосида кўрсатма бердилар.\nЮқоридагилардан келиб чиқиб, ЎФА Интизом ва одоб-ахлоқ (этика) қўмитаси қарор қабул қилди. Унга кўра “Иттифоқ-Бухоро” жамоаси бош мураббийи Шерзод Сатторовнинг қилмишлари кечириб бўлмас, деб ҳисобланди ва у бир умрга футболга алоқадор барча фаолиятдан четлаштирилди. Ш.Сатторов Бухоро вилоятидаги мактаблардан бирида жисмоний тарбиядан ҳам дарс бериши ҳақида айтиб ўтди. Ёш авлодни унинг каби кишилар бошқармаслиги керак деб ҳисобланиб, ЎФА қўмита қарорини мазкур мактабга ҳам тақдим этади. Шунингдек, аудиоёзувларга кўра, Ш.Сатторов ЎФА ҳамда ЎзПФЛнинг айрим ходимларини ҳақорат қилган, уларга жиддий туҳматлар ёғдирган.\nЎФА Интизом ва одоб-ахлоқ (этика) қўмитаси “Зарангари” футбол клуби раҳбари Фурқат Тоировни 1 йилга футболдан четлаштирди ва 20 миллион сўм жарима жазоси қўллади. Кейинги текширувлар жараёнида унинг ҳам келишилган ўйинларга алоқадорлиги факти топилса, жазо ўзгартирилади.\nЎзбекистон футбол ассоциацияси футбол соҳасида фаолият юритаётган барча инсонларни огоҳлантиради: мураббий, фуболчи, мутахассис — ким бўлишидан қатъи назар келишилган ўйинларга алоқадорлиги аниқланса, белгиланган тартибда қатъий жазога тортилади.\nЭслатиб ўтамиз, ЎФА 2018 йил аввалида бошқа сабаблар билан Ўзбекистон миллий терма жамоаси собиқ бош мураббийи Самвел Бабаянни футболдан бир умрга четлатган эди, аммо орадан икки ҳафта ўтиб «Бунёдкор» клубининг Бабаянни кафилликка олиши ҳақидаги хатга асосан, бу қарор бекор қилингани борасида хабарлар тарқалган эди.\nУФА америка очибди,изласангиз ПРО лиганинг хаммасидан топилади,УФА дагилар сизлар йиригидан гапиринглар, мисол учун Металлург бекобод Пахтакордан уйинчиларни ижарага олдим деб эвазига хар доим Пахтакорга йирик хисобларда ютказиб беради,утган йили Металлург Пахтакорга 12 очко такдим этди,ёки хакамлар Асимов ва Ш.Косимовларнинг нохолис хакамликларидан гапиринглар ва хокоза.\nСуперлигадан изланг тиқилиб ётибди бундай мураббий\nШунақа футбол клуби борлигини энди эшитим


hidoyat.uz – “Мовароуннаҳр” нашриётининг сайти - Бир-бирларингизга лақаб танғиманг!\nБир-бирларингизга лақаб танғиманг!\nيَا أَيُّهَا الَّذِينَ آمَنُوا لَا يَسْخَرْ قَومٌ مِنْ قَوْمٍ عَسَى أَنْ يَكُونُوا خَيْرًا مِنْهُمْ وَلَا نِسَاءٌ مِنْ نِسَاءٍ عَسَى أَنْ يَكُنَّ خَيْرًا مِنْهُنَّ وَلَا تَلْمِزُوا أَنْفُسَكُمْ وَلَا تَنَابَزُوا بِالْأَلْقَابِ بِئْسَ الِاسْمُ الْفُسُوقُ بَعْدَ الْإِيمَانِ وَمَنْ لَمْ يَتُبْ فَأُولَئِكَ هُمُ الظَّالِمُونَ\n“Эй мўминлар, (сизлардан) бир қавм (бошқа) бир (мўмин) қавмни масхара қилмасин! Эҳтимол, (масхара қилинган қавм) улардан яхшироқ бўлсалар. Яна (сизлардан) аёллар ҳам (бошқа) аёлларни (масхара қилмасинлар)! Эҳтимолки, (масхара қилинган аёллар) улардан яхшироқ бўлсалар. Ўзларингизни (бир-бирларингизни) мазах қилманглар ва бир-бирларингизни лақаблар билан атаманглар! Имондан кейин фосиқлик номи нақадар ёмондир! Кимки тавба қилмаса, бас, айнан ўшалар золимлардир” (Ҳужурот, 11).\nОятнинг нозил бўлиш сабаблари ҳақида турли ривоятлар бор. Улардан бирида бундай дейилади: “Оят Собит ибн Қайс ибн Шаммос (розияллоҳу анҳу) ҳақида нозил бўлган. Унинг қулоғи оғир бўлганидан Расулуллоҳ (соллаллоҳу алайҳи ва саллам)нинг ёнларидан жой беришарди. Бир куни Расулуллоҳ (соллаллоҳу алайҳи ва саллам) ёнларида ўтирган киши унга ўрнини бермади. Бунга Собитнинг жаҳли чиқиб, бу ким деди. “Фалончи”, дейишди. “Фалончи аёлнинг ўғлими?” деди Собит. Бу билан унинг жоҳилиятда ўтган онасини назарда тутди. Бу оят ана шунда нозил бўлди”.\nҲеч бир мўмин иккинчи бир мўминни уст-боши ёки баданидаги, тилидаги бирор нуқсони сабаб масхараламаслиги керак. Масхараланган одам масхараловчилардан кўра қалби пок, Аллоҳга суюкли бўлиши мумкин. Бу ҳолатда масхараловчи кимса Аллоҳ таоло устун қилган кишини камситиш билан ўзига зулм қилган бўлади.\nАмр ибн Шураҳбил бундай деган экан: “Мен бир одамни эчкини эмишга уринаётганини кўрсам ҳам, унинг бу ҳолига кулмайман. Сабаби бир куни унинг ҳолига тушиб қолишдан қўрқаман”.\nОятдаги “(сизлардан) бир қавм” сўзи эркакларни билдиради. Араб тилида “қавм” сўзи аслида эркаклар жамоасини англатган.\n“Эҳтимол, (масхара қилинган қавм) улардан яхшироқ бўлсалар”. Яъни, эҳтимол Аллоҳ таолонинг ҳузурида ўша масхара қилинаётган одам масхаралаётгандан яхшидир, даражаси баланддир. Баъзи уламолар “яхшироқ бўлсалар” лафзини “тақводорроқдирлар”, “қалблари соғломдир” деб ҳам тафсир қилганлар.\n“Яна (сизлардан) аёллар ҳам (бошқа) аёлларни (масхара қилмасинлар)!” Бу ояти каримада аёлларнинг алоҳида таъкидланиши улар кўпроқ масхара қилишга мойил бўлганлари сабаблидир.\nОйша онамиз айтади: “Бир куни Расулуллоҳга “София бундай хотин”, дея қўлим билан бўйи пастлигига ишора қилдим. У зот (соллаллоҳу алайҳи ва саллам): “Сен шундай сўз айтдингки, уни денгизга ташланса, унинг сувини ҳам бузарди!” дедилар” (Имом Термизий ривояти).\n“Ўзларингизни мазах қилманглар”, яъни бир-бирингизни айбламанг. Бу ўринда “Ўзларингизни” дейилишига сабаб, мўминлар бир вужуд каби бир бутундирлар, шу боис мўмин қардошини мазах қилган ўзини мазах қилган бўлади.\nОятдаги “ламз” сўзи, қўл, кўз ва тил билан ишора қилишни англатади. Ибн Аббос (розияллоҳу анҳу), Мужоҳид, Қатода ва Саид ибн Жубайр оятни “Бирингиз бошқага тил теккизмасин”, деб тафсир қилинган бўлса, Заҳҳок “Бир-бирингизни лаънатламанг!” деб тафсир қилган.\nБакр ибн Абдуллоҳ Музаний айтади: “Агар сен беҳисоб айбни кўрмоқчи бўлсанг, бошқаларни кўп айблайдиган кишига диққат билан қара! Чунки у ўзида бўлган айблар сабаб ўзгаларни айблайди”.\nПайғамбаримиз (алайҳиссалом)нинг: “Сизлардан бирингиз биродарининг кўзига тушган ғуборни кўради-ю, аммо ўзининг кўзига тушган чўпни кўрмай (қола)ди (унутади)!” деган ҳадислари машҳурдир (Ибн Ҳиббон).\nКишининг ўзгалар қусурини қўйиб, ўз камчиликларини тузатиш билан шуғулланиши унинг саодатмандлигидандир.\nДонишманд айтади: “Агар киши тақволи ва оқил бўлса, касал бошқаларнинг дардини ўйлашга ҳам мадори етмай, ўзи билан ўзи бўлиб қолганидек, тақвоси уни ўз айблари билан машғул қилиб қўяди!”\n“...бир-бирларингизни лақаблар билан атаманглар!” Яъни, бир-бирингизни ёмон лақаб билан чақирманг!\nҲасан Басрий, Мужоҳид ва Қатода айтади: “Оятда кишини, мусулмон бўлганидан кейин ҳам, “Эй яҳудий!”, “Эй насроний!” деб айблаш ёки бўлмаса бир мусулмон бошқа мусулмонни “Эй фосиқ!”, “Эй мунофиқ!” дейишидан қайтариқ бор”.\nАбу Абдуллоҳ ибн Ҳувайзимандод бундай дейди: “Бу ояти карима кишига, унга ёқмайдиган лақаб қўйиш мумкин эмаслигини, у суйган лақаб билан уни чақириш жоизлигини билдиради. Пайғамбаримиз (соллаллоҳу алайҳи ва саллам)нинг ҳазрат Абу Бакрга “Сиддиқ”, ҳазрат Умарга “Форуқ” ҳазрат Усмонга “Зуннурайн” лақабларини берганлари машҳурдир”.\nЗамахшарий айтади: “Расулуллоҳ (соллаллоҳу алайҳи ва саллам)дан бундай ривоят қилинган: “Мўминнинг бошқа мўмин зиммасидаги ҳақларидан бири, уни ёқтирадиган исми билан чақиришдир”».\n“Имондан кейин фосиқлик номи нақадар ёмондир!” Ибн Зайд айтади: “Киши мусулмон бўлиб, тавба қилганидан кейин унга: “кофир” ёки “зинокор” деб ном берилиши нақадар ёмондир”.\nОятнинг бундай тафсири ҳам бор: “Ким биродарига ёмон лақаб қўйса ёки уни мазах қилса, у фосиқдир!”\nСаҳиҳ ҳадисда бундай дейилган: “Ким биродарига “Эй кофир!” деса, у сўзни икковидан бирига мансуб қилади. Агар айтганидек бўлмаса, айтгани ўзига мансуб бўлади” (Имом Бухорий ва Имом Муслим ривояти).\nМазах қилиш, қош, кўз ишораси билан эрмаклаш ва лақаб қўйиш фосиқликдир. Динимиз бизларни улардан қайтарган.\n“Кимки тавба қилмаса, бас, айнан ўшалар золимлардир”. Ким бу ишлар гуноҳ эканини билганидан кейин дарҳол тўхтаб, тавба қилмаса ёки шу ишда давом этаверса, ундайлар ўз нафсларига зулм қиладиган кимсалардир.\nТафсир китоблари асосида Содиқ НОСИР тайёрлади.\n1403 марта ўқилган.


Тошкентда дўстига қарз берган одам бу пулларни икки ҳисса қилиб қайтариб олишга уринди\n11:25 / 02.12.2015\nТошкент вилоятида яшовчи 32 ёшли Шаҳзод тадбиркор қилиш учун дўсти Хуршиддан 2 минг доллар қарз олди. Аммо бир неча кундан сўнг Хуршид дўстидан бу пулларни икки ҳисса қилиб олишни режа қилди, деб ёзади “Огоҳ” нашри.\nУ энди ўз қарзини устига 800 доллар қўшиб қайтаришни талаб қилди. Акс ҳолда оила аъзоларига зарар етказиш билан қўрқитишга ўтди.\nБир куни Хуршид Шаҳзоднинг уйига бориб, дўстининг онаси билан суҳбатлашди. У аёлга ўғлининг 3 800 доллар қарзи борлигини, қайтармаса, қаматиб юборишини айтиб дағдаға қилди. Қўрқиб кетган аёл унга 4 000 долларлик заргарлик буюмлари ва 3 800 доллар пулни бериб юборди.\nБундан хабар топган Шаҳзод тегишли органларга мурожаат қилди. Моддий қимматликлар ва пуллар эгасига қайтарилди, қаллоб эса судланди.


20 Мар 2019 5251\nЎзбекистон Республикаси Президенти Шавкат Мирзиёев 20 март куни инвестиция лойиҳаларини амалга ошириш ва тўғридан-тўғри инвестицияларни жалб этиш ишларини жадаллаштириш масалаларига бағишланган йиғилиш ўтказди.\nМаълумки, инвестиция иқтисодиётнинг ҳаракатлантирувчи кучи – драйверидир. Кейинги йилларда бутун дунёда хорижий инвестициялар жалб этиш тобора мураккаб кечмоқда. Масалан, 2018 йилда жаҳонда инвестиция оқими 19 фоизга камайган.\nШу боис, жалб этилган хорижий инвестициялардан самарали фойдаланиш, бу борада жадал ва тизимли иш олиб бориш зарур.\nЖорий йил 8 январь куни бўлиб ўтган видеоселектор йиғилишида давлатимиз раҳбари инвестицияларни жалб қилиш, қулай инвестиция муҳитини яратиш бўйича аниқ вазифалар белгилаб берган эди. Шу асосда аниқ молиялаштириш манбаларини кўрсатган ҳолда Инвестиция дастури тасдиқланди. Хусусан, бу йил жами 4,2 миллиард доллар қийматидаги тўғридан-тўғри хорижий инвестициялар ўзлаштирилиши белгиланган.\nЙиғилишда ўтган икки ойда бажарилган ишлар танқидий таҳлил қилинди. Давлатимиз раҳбари хорижий инвестицияларни ўзлаштириш ҳолати умуман суст кетаётганини таъкидлаб, мутасаддиларни жиддий огоҳлантирди. Айрим тармоқ ва ҳудудларда чет эллик инвесторларга тақдим этиш учун аниқ ҳисоб-китобларга асосланган лойиҳалар бўйича таклифлар йўқлиги танқид қилинди.\nПрезидентимиз тегишли вазирлик ва ҳокимликлар зиммасига аниқ ва қатъий вазифалар юклади. Инвестиция ва ташқи савдо вазирлигига энергетика, нефть-газ, кимё, машинасозлик, электр техникаси, ахборот технологиялари ва бошқа муҳим соҳаларга тўғридан-тўғри хорижий сармояларни жалб этиш бўйича инвестиция лойиҳалари портфелини шакллантириш топширилди.\nҲукуматлараро комиссия йиғилишлари инвестиция лойиҳаларини шакллантириш бўйича зарур майдонга айланмагани қайд этилар экан, тўғридан-тўғри хорижий инвестицияларни жалб этиш бўйича ҳар бир комиссиянинг мақсадли кўрсаткичларини ишлаб чиқиш лозимлиги таъкидланди.\nБутун дунёда давлат-хусусий шериклик тизими инвестиция жалб қилишнинг муҳим омилларидан биридир. Шуни инобатга олиб, Ўзбекистон Республикаси Молия вазирлиги ҳузурида Давлат-хусусий шерикликни ривожлантириш агентлиги тузилган эди. Йиғилишда мазкур агентлик фаолиятини ташкил этишга ҳам эътибор қаратилиб, мутасаддиларга транспорт, энергетика ва хизмат кўрсатиш соҳаларида давлат-хусусий шериклик асосида чет эл капитали иштирокида амалга ошириладиган лойиҳаларни шакллантириш вазифаси қўйилди.\nЯнги тузилган Давлат активларини бошқариш агентлигига давлат улуши мавжуд бўлган корхоналарга тўғридан-тўғри хорижий инвестициялар жалб қилиш ишларини жадаллаштириш бўйича аниқ кўрсатмалар берилди.\nЮқорида қайд этилган йўналишлар бўйича чет эл сармояларини жалб этиш учун хорижий давлатларда тақдимотлар – роуд-шоулар ўтказиш зарурлиги таъкидланди.\nБу йилги Инвестиция дастурига мувофиқ, марказлашган маблағлар ҳисобидан 3 мингга яқин объектда қурилиш ва таъмирлаш ишлари бажарилиши режалаштирилган. Президентимиз молиялаштириш ва лойиҳа-смета ҳужжатларини ишлаб чиқишни тезроқ якунлаб, қурилиш ишларини қисқа муддатларда бошлаш бўйича ҳам топшириқлар берди.\nБундай дастурларни ишлаб чиқишни такомиллаштириш мақсадида лойиҳа институтларини бошқаришга хорижий тажрибани кенг жорий этиш кераклиги қайд этилди.\nЙиғилишда таъкидланганидек, ҳудудларда ишлаб чиқариш соҳаларига инвестиция жалб қилиш талабга жавоб бермайди. Ваҳоланки, мамлакатимизга кўп миқдорда фармацевтика ва гигиена воситалари, озиқ-овқат товарлари, болалар кийимлари импорт қилинмоқда. Аслида бундай маҳсулотларни юртимизда ишлаб чиқариш учун жуда катта имкониятлар мавжуд.\nШу боис, Президентимиз вазирлик ва идоралар раҳбарларига ўзларига бириктирилган ҳудудларга чиқиб, у ерда амалга оширилаётган лойиҳаларни жадаллаштириш, истеъмол товарларини ишлаб чиқариш учун инвесторларни ҳудудларга, жумладан, эркин иқтисодий зоналарга жалб этиш бўйича топшириқлар берди.\nХалқаро молия институтлари маблағларини ўзлаштириш ҳолатига эътибор қаратилар экан, бу борадаги йиллик режани бажаришда Уй-жой коммунал хизмат кўрсатиш, Соғлиқни сақлаш, Сув хўжалиги вазирликларида қолоқлик мавжудлиги қайд этилди. Мутасаддиларга ушбу йўналишдаги ишларни жадаллаштириш бўйича кўрсатмалар берилди.\nБаъзи жойларда зарур инфратузилма йўқлиги инвестициялар жалб этишга тўсиқ бўлаётгани, лойиҳалар учун ер ажратиш, электр энергияси, газ, сув ва канализация тармоқларига уланишда муаммолар борлиги қайд этилди. Шу муносабат билан Иқтисодиёт ва саноат, Инвестиция ва ташқи савдо вазирликларига ҳудудларнинг инфратузилма объектларини ривожлантириш бўйича 3 йиллик дастур ишлаб чиқиш зарурлиги таъкидланди.\nБарча топшириқлар ижросини таъминлаш ва муаммоларни бартараф этишга қаратилган амалий чора-тадбирлар белгилаб олинди.


Кўҳна илм ўчоғи\nУстоз Рустам Холмуродов айтганидек, халқимизда “Оққан дарё оқаверади”, деган ниҳоятда ҳикматли гап бор.\nИжтимоий тармоқларда Самарқанд Давлат университети ректори, Олий Мажлис Сенати аъзоси, техника фанлари доктори, профессор Рустам Холмуродов билан “Самарқанд Давлат университети – Мирзо Улуғбек мадрасаи олияси вориси” мавзусида қилинган суҳбатни ўқиб, жуда ҳам севиндим.\nЧунки узоқ йиллар давомида Самарқанд Давлат университетининг тамал тоши Ўрта асрларда қўйилганлиги ва у Мирзо Улуғбек томонидан ташкил этилган мадрасаи олиянинг вориси эканлиги эътироф этилмай келинаётган эди. Бу инкор хорижий илм аҳли томонидан эмас, балки ўзимизнинг “буюк олимлар” томонидан амалга ошириб келинган. Унинг асосий сабаби ўз тарихимизни чуқур билмаслигимиздан бўлса, иккинчи томондан, гўёки мадрасаларда фақат диний илм берилган, деб қараш бўлган.\nУстоз Рустам Холмуродов айтганидек, халқимизда “Оққан дарё оқаверади”, деган ниҳоятда ҳикматли гап бор. Дарҳақиқат, эзгу тутумлар қадриятга айланади, яхши фазилатлар қон-қонга ўтади. Жумладан, илму зиё ҳам суяк суради. Шу маънода, тамаддуний тараққиёт ҳам узлуксиздир. Кўзга кўринмас минглаб иплар билан боғланган узвий ришталар йиллар, асрлар оша бўй кўрсатаверади.\nМуайян даврлар оралиғида Ватанимиз ҳудудидан Имом Бухорий, Абу Наср Форобий, Муҳаммад Хоразмий, Маҳмуд Замахшарий, Аҳмад Фарғоний, Ҳаким Термизий, Абу Райҳон Беруний, Абу Али ибн Сино, Амир Темур, Хусрав Деҳлавий, Мирзо Улуғбек, Хожа Аҳрор, Алишер Навоий, Камолиддин Беҳзод, Абдулқодир Бедил, Бобораҳим Машраб каби буюк сиймолар етишиб чиққан. Улар башарият тараққиётига улкан ҳисса қўшган.\nБуни кўпчилигимиз яхши биламиз. Лекин табиий бир савол туғилади: ушбу инсонлар ақл-тафаккур, илм-фан, маънавият-маърифат бобида қандай қилиб бундай олий мақомларга эришган? Улар қаерда ўқиган, кимлардан таълим олган?”. Айтилган бу фикрларнинг мағзини бир чақиб кўрайлик: ахир, дунё илм-фани ривожига мислсиз ва улкан ҳисса қўшган бу буюк алломалар қайси таълим даргоҳида савод чиқаришган, илм олишган? Албатта, бундай сиймолар етишиб чиқиши учун муайян илмий муҳит, илмнинг ривожи учун табиий шарт-шароит ҳам бўлиши керак эмасми? Демак, бугун Ўзбекистон тарихида ҳали-ҳануз ўз ҳақиқатини кутиб ётган мозий қатламларининг очилиш замони етиб келди. Ҳақиқат шуки, Ўзбекистон олий таълим тизими чуқур илдизларга ва бақуввут пойдеворга эгалигидир.\nСуҳбат асносида берилган бир фикр менга жуда маъқул бўлди: “Мирзо Улуғбек мадрасасида ислом таълимоти билан бирга, математика, астрономия, физика, кимё, геодезия, фармокология, тиббиёт, тарих, фалсафа, адабиёт каби ижтимоий-гуманитар, аниқ ва табиий фанларнинг ўқитилиши иккинчи Шарқ Ренессансининг вужудга келишига туртки бўлди”. Олимнинг фикрича, Самарқанд Давлат университетининг ўтмиши тадқиқ этилганда 1920 йилда иш бошлаган мазкур олий таълим муассасаси Мирзо Улуғбек мадрасайи олиясининг вориси эканлиги ойдинлашди. Бундан бошқача бўлиши ҳам мумкин эмас.\nАйримларда савол туғилиши табиий: бундай фикр нега олдинроқ билдирилмади? Бу саволга жавоблар бисёр. Масалан, илгарилари, тўғрироғи, Ватанимиз истиқлолга эришгунга қадар бу ҳақда гапиришнинг ўзи мумкин бўлмаган, имкон ҳам беришмаган. Кейинчалик ҳам бу масалага жиддий эътибор қаратилмаган. Ўзингиз ўйлаб кўринг, яқин вақтларгача “Яшасин, буюк ўзбек халқи!” дея ҳайқира олармидик. Дунёда биргина буюк халқ бор эди ва биз унга ҳар тонгда салом бериб уйғонар эдик. Юқорида санаб ўтилган дунёга машҳур алломалар гўёки олий таълимни кўрмасдан буюк ихтиролар қилишгандек. Бизни шунга ишонтиришган, биз ҳам бунга ишонганмиз.\nБугун замон тамоман ўзгарди. Президентимизнинг бевосита саъй-ҳаракатлари билан Ўзбекистон тарихида янги саҳифалар очилмоқда, илм аҳлига эътибор беқиёс даражада юксалмоқда, инсонларимизда келажакка ишонч ҳисси тобора ортиб бормоқда. Биз бугун бу сўзларни айта оляпмиз. Бугун биз Ўзбекистонда илк олий таълим муассасаси ташкил топганига 600 йил тўляпти, дея оламиз. Нега 600 йил? Суҳбат муаллифи бу сана билан боғлиқ рад қилиб бўлмас далилларни келтиради.\nЯъни, Мирзо Улуғбек мадрасасида дастлабки дарсни 1420 йил 21 сентябрда Шамсиддин Муҳаммад Хавофий ўқиганлиги, бу далил тарихчи олим, шоир Зайниддин ибн Абдужалил Восифийнинг “Бадоэъ ул-вақоэъ” (“Гўзал воқеалар”) асарида келтириб ўтилганлиги, илк дарсда 90 нафар толиби илм қатнашганлиги, мазкур маърузада Мирзо Улуғбек ва Қозизода Румий ҳам иштирок этганликлари, шунингдек, бу даргоҳда Ғиёсиддин ал-Коший ва Али Қушчи каби етук олимлар фаолият олиб борганлиги келтириб ўтилади.\nШу ўринда мазкур мадрасайи олияда Мирзо Улуғбек ҳамда Қозизода Румийдан математика ва астрономия соҳаларида таълим олган Али Қушчи ҳақидаги тарихий бир далилни келтириб ўтишни лозим топдик. Туркияда 1980 йилда профессор Муаммер Дизер томонидан чоп этилган “Али Қушчи” номли китобда биз учун қизиқарли ҳамда фахр туйғусини уйғотувчи шундай фикрлар келтирилади: “Улуғбекнинг шогирди бўлган Али Қушчи Ислом дунёсида машҳур бўлган бир билим одамидир.\nАли Қушчи Улуғбекнинг 200 йил Европада асосий манба сифатида қўлланилиб келинган “Зижи Улуғбек” асарининг тайёрланишида ва ёйилишида жуда катта ҳиса қўшади. Бу олим Улуғбек расадхонасида мудир бўлган. Расадхона вайрон қилинганидан сўнг Фотих Султон Меҳмеднинг таклифини қабул қилиб, Истамбулга бутун оиласи билан кўчиб келди. Султон уни жуда катта тантана билан кутиб олади ва унга кундалик 1000 ақча маош тайин этади.\nАли Қушчи мадрасада, асосан, астрономия ва математикадан дарс берди. Али Қушчи Усмонли императорлиги тарихида астрономия ва математикани Туркияга олиб келган ва бу фанлардан дарс берган илк устоз саналади”. Кейинчалик Али Қушчи ўзи тамал тошини қўйган мадраса туфайли Истамбул университетининг асосчиларидан бирига айланди. Ушбу фикрлар бизга фахр туйғусини бериб, албатта, ғурурлантиради. Демак, Мирзо Улуғбек мадрасайи олиясида таълим олган Али Қушчидек олимлар нафақат диний билим борасида, балки математика, астрономия каби дунёвий билимлар борасида ҳам дунёда машҳур бўлишган. Буни бутун дунё аҳли тан олиб турибди.\n600 ёшинг муборак бўлсин, кўҳна илм даргоҳи, СамДУ!\nЎзбекистон Давлат санъат ва маданият институти ректори.


УСТОЗ САНЪАТКОР КОМИЛЖОН ОТАНИЁЗОВ ТАВАЛЛУДИНИНГ 100 ЙИЛЛИК ЮБИЛЕЙ ТАНТАНАЛАРИДАН... 26.07.2017 07:46\nКОМИЛЖОН ОТАНИЁЗОВ -“ҚЎШ СОҲИЛ БУЛБУЛИ”\nЮртимизда таниқли санъаткор, бастакор ва ҳофиз Комилжон Отаниёзовнинг қўшиғини тингламаган, у ҳақда эшитмаган инсон топилмаса керак.\nК. Отаниёзов ўзининг бетакрор истеъдоди билан нафақат диёримиз, умуман, қардош ҳалқлар мухлислари қалбидан муқим жой эгаллаган. У ниҳоятда жозибали ва кучли овоз соҳиби бўлиб, ҳар бир асар талқинида бадиий етукликка эришган. Бир сўз билан айтганда, у ўзига хос қўшиқчилик йўналишини яратган ижодкор эди...\nУ ёшлик чоғида дутор чалиб, куй ва қўшиқларни ижро этиш сирларини Жумалоқ бахши(Жумабой Дўсбоев)дан ўрганган. Кейинчалик, Матёқуб ва Матюсуф Харратов, Бола бахши(Қурбонназар Абдуллаев), Шерозий(Мадраҳим Ёқубов), Матпано Худойберганов сингари таниқли устозлар сабоғидан баҳраманд бўлди. Натижада, у мураккаб халқ ашулалари, достонлар, Хоразм сувора ва мақомларини ўзлаштириб, маромида ижро қилган. Бу унинг ижрочилик фаолиятининг энг юқори босқичи бўлган.\nКомилжон Отаниёзов “Сувора”, “Савти сувора”, “Чапандози сувора”, “Катта сувора”, ”Феруз”, “Ушшоқ” каби мақом йўлларини куйлаб, ўзига хос, жозибадор ва ўйноқи усулларини яратди. Бу билан ўзбек қўшиқчилик санъатида муносиб из қолдирди. Хонанда сифатида “Доғман”, “Ўйнар”, “Ўлтурғуси”, “Сегоҳ”, “Раънони кўрдим”, “Нигора”, “Саётхон боғда” каби ўнлаб қўшиқларни яратди. Бастакор сифатида ҳам “Салом сенга Хоразмдан”, “Муборак”, “Азиз Ватаним”, “Салом ҳинд халқига”, “Ўзбекистон”, “Хоразм” каби қўшиқлар битиб, уларни жўшқинлик билан куйлади.\nШу билан бирга қўшни давлатлар, шунингдек, Хитой, Ҳиндистон, Бирма, Афғонистон, Комбоджа, Таиланд каби хорижий мамлакатларда ижодий сафарларда бўлди. У ерда ўзбек қўшиқчилик санъатининг нодир намуналарини ижро этиб, чет эллик қўшиқ ихлосмандларининг олқишига сазовор бўлди. Эътиборлиси, “Қўш соҳил булбули” эътирофига лойиқ кўрилган бу инсоннинг қўшиқлари ҳанузгача қалблардан муқим ўрин олган, ҳозиргача иштиёқ билан тангланади.\nКомилжон Отаниёзов сидқидилдан меҳнатлари эвазига Ўзбекистон, Туркманистон, Қорақалпоғистон халқ артисти номига лойиқ кўрилди. Вафотидан кейин “Буюк хизматлари учун” ордени билан тақдирланди. Албатта, бу санъаткорнинг санъатига берилган юксак баҳодир.\nЮКСАК ЭЪЗОЗГА САЗОВОР САНЪАТКОР\nМуболаға эмас, мамлакатимиз мустақилликка эришганидан буён юртимиз ҳар жабҳада ўсишга эришди. Диёримизда амалга оширилаётган изчил ислоҳотлар давлатимиз нуфузини кўкларга кўтарди. Жумладан, миллий санъатимиз ва маданиятимизни янада ривожлантириш, унут бўлаётган анъана ва қадриятларимизни қайта тиклаш, маданий ва номоддий меросимизни асраб-авайлаш, уларни ёшларга тўлалигича етказиш мақсадида олиб борилаётган саъй-ҳаракатлар ижобий самарасини берди.\nЎзбекистон Республикаси Президенти Ш.М. Мирзиёевнинг Хоразм вилоятига ташрифи чоғида воҳада келгусида қилиниши лозим бўлган улуғвор ишлар хусусида тўхталиб, юртимизнинг мафтункорлигини, унинг бетакрорлигини, юксак инсоний туйғуларни жўшқинлик билан куйлаган беназир санъаткор Комилжон Отаниёзов таваллудига 100 йил тўлишини, шу муносабат билан мамлакатимизда устоз санъаткорнинг юбилейини ҳақиқий тантана, нафосат ва санъат байрами сифатида нишонланишини таъкидлагандилар. Элимизнинг машҳур ҳофизи номи билан аталадиган боғ барпо этиш, унинг таркибида замонавий ижод марказини қуриш таклифини билдирган эди. Бинобарин, ушбу масканда К. Отаниёзов ҳайкалини ўрнатиш, бу лойиҳани янада такомиллаштириш зарурлигини қайд этгандилар.\nЎз навбатида Хоразм вилояти аҳли Президентимизнинг кўрсатма ва таклифлари асосида иш юритишди. Натижада, Шовот тумани марказидаги устоз номи билан аталадиган маданият ва истироҳат боғи кенг қамровли реконструкция қилиниб, уни янада обод масканга айлантирилди. Урганч туманидаги “Иморат бобо” қабристони ҳудудида янги масжид барпо этилди. Санъаткор номидаги боғ ва ижод маркази, Урганч шаҳрида уй-музейи ташкил этилди. Ҳофиз сиймоси акс эттирилган ёдгорлик ўрнатилди.\nУСТОЗГА ҲУРМАТ ВА ЭҲТИРОМ РАМЗИ\nЭндиликда, жойларда Юртбошимизнинг бевосита ташаббуси ва раҳномолигида улуғ замондошимизнинг қутлуғ айёми шоду хурсандчилик билан тантана қилинмоқда. Юртимизнинг барча гўшасида Комилжон Отаниёзов хотирасига ҳурмат ва эҳтиром кўрсатилиб, маънавий-маърифий, маданий тадбирлар, хотира кечалари уюштирилмоқда.\nЖорий йилнинг 20-21 июль кунлари Хоразм вилоятида Ўзбекистон халқ артисти Комилжон Отаниёзов таваллудининг 100 йиллиги муносабати билан қатор тадбирлар ташкил этилди. Бу ўзига хос нафосат ва гўзаллик байрамига айланиб кетди.\nМазкур тадбирларга қўшни давлатлардан, Қорақалпоғистон республикаси, Тошкент шаҳри ва барча вилоятлардан меҳмонлар, маданият ва санъат соҳасининг таниқли ва эъзозли вакиллари ташриф буюришди. Улар орасида Тожикистон халқ артисти Жўрабек Муродов, Қозоғистон Республикаси маданият арбоби Тўлқин Ҳасанов, Ўзбекистон халқ шоири Омон Матжон, Ўзбекистон халқ артистлари Ёқуб Аҳмедов, Гулсара Ёқубова, Ёдгор Саъдиев, Мирзагул Сапаева сингари ижодкорлар, Ўзбекистон халқ артистлари Бобомурод Ҳамдамов, Ортиқ Отажонов, Гавҳар Матёқубова сингари устознинг кўплаб севимли шогирдлари, санъатшунос олимларнинг борлиги қўнгилларга илиқлиқ бағишлади.\n- Ҳалигача эсимда, ўша пайтлари ёш эдим, - деб эслайди Ўзбекистонда хизмат кўрсатган артист Фатхулла Масудов. –Тошкент шаҳрида Комилжон Отаниёзовнинг концерти бўлиб ўтади. Уйимиздагилар амаллаб чипта топиб, шу концертга тушишади. Шундан сўнг, анчагача уйимизда Комилжон аканинг ижрочилик маҳорати ҳақидаги қизғин суҳбатлар давом этади. Бунга унчалик эътибор бермаганман, ўшанда. Йиллар ўтиб, у кишининг ноёб қобилият соҳиби, ажойиб ҳофиз эканлигини тушуниб етганман.\nТАДБИРЛАРДА МУЖАССАМДИР МЕҲР-МУҲАББАТ\nЎзбек қўшиқчилик санъатининг юксалишига, қолаверса унинг янги қирраларини кашф этилишига ўзининг муносиб улушини қўшган беназир овоз соҳиби, Ватанни, дўстлик, муҳаббат ва меҳр-оқибатни авж пардаларда куйлаб, санъатсевар халқимизга, умуман қардош халқларга файзли лаҳзаларни улашган Комилжон Отаниёзов таваллудининг 100 йиллигига бағишланган тадбирлар ҳофиз қўним топган Урганч туманининг Чаткўпир қишлоғидаги “Иморот бобо” қабристонида, унинг қабрини зиёрат қилишдан бошланди. Қабр бошида қуръон тиловат қилинди. Айтиш жоизки, қабристонда олиб борилган ободонлаштириш ва кўкаламзорлаштириш ишлари, янги барпо этилган масжид зиёратчиларда катта таассурот қолдирди.\nТадбир меҳмонлари ва қатнашчилари К. Отаниёзов яшаган Урганч шаҳрининг Ёғду кўчасидаги “Уй-музейи”нинг очилиш маросимида ҳам иштирок этишди. У ерда устознинг ҳаёти ва ижодидан дарак берувчи уй жиҳозлари, шахсий ҳужжатлари ва буюмлари, турфа маълумотлар ва фотосуратлари мужассам эди. Тадбирда сўзга чиққан Ўзбекистон халқ шоири Омон Матжон, Ўзбекистон халқ артистлари Гулсара Ёқубова, Мирзагул Сапаева ва бошқалар Комилжон Отаниёзов ҳақидаги хотираларини меҳр бериб эслашди. Устознинг эл олдидаги хизматларини эсга олишди.\nҚолаверса, Урганч туманидаги “Ғалаба” қишлоғида Президентимизнинг ташаббуси билан бунёд этилган Комилжон Отаниёзов номидаги боғ мажмуаси ва унинг таркибидаги ижод марказининг фойдаланишга топшириш маросими ҳам байрамона тарзда нишонланди. Тантанада Қозоғистон Республикаси маданият арбоби Тўлқин Ҳасанов, Ўзбекистон ҳалқ артисти Ортиқ Отажонов, Ўзбекистон Республикасида хизмат кўрсатган маданият ходими Гавҳар Ибодуллаевалар ўзларининг дил сўзларини изҳор этдилар. Ўз навбатида ижод маркази олдида К. Отаниёзовнинг салобатли ҳайкали очилди. Устоз ҳайкали пойига гуллар қўйилди. Кези келганда таъкидлаш жоизки, ушбу боғ мажмуаси ва ижод маркази ўзига хослиги билан ажралиб турибди. Ишончимиз комилки, келажакда мазкур маскан юртдошларимиз, хусусан, ёшларимизнинг маданий ҳордиқ чиқарадиган, маънавий озуқа оладиган, шунингдек, мусиқа оламининг сир-асрорларини ўрганадиган севимли даргоҳларга айланади.\n“УЧ БЎСТОН БУЛБУЛИ”ГА ОШУФТА ДИЛЛАР\nУстоз санъаткор таваллудининг юз йиллигига бағишланган яна бир тантанали маросим Хоразм вилояти мусиқали драма театрида бўлиб ўтди.\nТадбирда қатнашган Ўзбекистон Республикаси Президентининг Давлат маслаҳатчиси Ҳ.Султонов Ўзбекистон Республикаси Президенти Ш. Мирзиёевнинг Ўзбекистон халқ артисти Комилжон Отаниёзовнинг 100 йиллик байрами қатнашчиларига табригини ўқиб эшиттирди.\nТожикистон халқ артисти Жўрабек Муродов, Ўзбекистон халқ артисти Ёқуб Аҳмедовлар устоз сиймосини эслашди, ҳофизнинг унутилмас ижоди борасида атрофлича сўз юритишди.\nТадбирда сўзга чиққан Хоразм вилояти ҳокими П. Бобожонов ҳам номи авлоддан авлодга, диллардан тилларга кўчиб келаётган буюк ҳофизнинг ҳаёти ва фаолияти ҳақида тўхталиб ўтди.\nЎз навбатида Роҳатой Отаниёзова оила аъзолари номидан К.Отаниёзовнинг таваллуд айёми муносабати билан кўрсатилаётган ҳурмат ва эҳтиром учун миннатдорлик билдирди. Мамлакатимизнинг таниқли режиссёри Абдуҳалил Мигнаровнинг “Комилжон Отаниёзов” номли ҳужжатли фильми эса санъатимиз шинавандаларига ўзига хос байрам совғаси бўлди. Қолаверса, Хоразм вилояти мусиқали драма театри ижодий жамоаси ҳам ушбу қутлуғ санага муносиб улуш қўшди, “Уч бўстон булбули” номли мусиқали композицияли спектакль тайёрлашди. Ўзбекистонда хизмат кўрсатган артист Раҳматжон Қурбонов қаламига мансуб бўлган мазкур асар Навоий номли опера ва балет театрининг режиссёри, Ўзбекистон республикасида хизмат кўрсатган маданият ходими Ҳайдарали Қосимов ҳамда Хоразм вилояти мусиқали драма театрининг бош режиссёри Алишер Йўлдошев ҳамкорлигида саҳналаштирилди. Спектаклда машҳур санъаткорнинг ҳаёти, хусусан, унинг болалиги, йигитлик ҳамда етуклик даврлари ва босиб ўтган ижод йўли кенг ёритилган. К.Отаниёзовнинг етуклик даврини асар муаллифи, Ўзбекистонда хизмат кўрсатган артист Раҳматжон Қурбонов гавдалантирди. Шунингдек, санъаткорнинг отаси, яъни Отаниёз Ниёзий образини Ўзбекистонда хизмат кўрсатган артист Комил Тожибоев, онаси – Анбар она образини эса Ўзбекистон халқ артисти Гулора Раҳимова яратишган.\nСАНЪАТКОРНИНГ ИЖОДИЙ МЕРОСИГА НАЗАР\n2017 йил 21 июль. Шу куни Урганч шаҳридаги “Кенгашлар уйи” биносининг мажлислар залида “Комилжон Отаниёзов ижодий меросининг Марказий Осиё халқлари маданияти ва санъатида тутган ўрни” мавзусида халқаро илмий-амалий конференция уюштирилди.\nТадбир аввалида Хоразм вилояти ҳокими П. Бобожонов, Ўзбекистон Республикаси Маданият вазирининг биринчи ўринбосари М. Ҳожиматов, Тожикистон халқ артисти Ж. Муродов, Қозоғистон Республикаси маданият арбоби Т. Ҳасановлар тадбир иштирокчиларини қизғин қутлашиб, конференция ишига муваффақият тилашди.\nЎз навбатида Ўзбекистон давлат консерваторияси профессори, санъатшунослик фанлари номзоди С.Бегматовнинг “Комилжон Отаниёзовнинг ижрочилик мероси ва услуби”, Ўзбекистон Республикаси санъат арбоби, санъатшунослик фанлари номзоди Отаназар Матёқубовнинг “Хоразм рубобининг ватанга қайтиши”, санъатшунослик фанлари номзоди,профессор Б. Матёқубовнинг “Комилжон Отаниёзовнинг ўзбек қўшиқчилиги санъатидаги новаторлиги”, тиббиёт фанлари доктори, профессор Ш. Уроқовнинг “Шифобахш овоз соҳиби”, Ўзбекистон давлат консерваторияси профессори, Ўзбекистонда хизмат кўрсатган маданият ходими М. Матёқубовнинг “Комилжон Отаниёзов фаолиятида ансамбль ижрочилиги”, Ўзбекистон миллий университети доценти, санъатшунослик фанлари номзоди И.Дадажонованинг “”Хоразм мусиқий менталитети хусусида”ги маърузалар тингланди.\nКонференция иши якунида маърузалар бўйича фикр-мулоҳазалар билдирилди. Устоз санъаткорнинг ижоди кўп қиррали эканлиги, уни тадбиқ этиш ишларини янада жонлантириш мақсадга мувофиқлиги алоҳида таъкидланди.\n“ОСМОН ОСТИДАГИ МУЗЕЙ-ШАҲАР”ДА БЎЛДИ БАЙРАМ, БЎЛДИ ТАНТАНА\nҚадимий ва ҳамиша навқирон Хива шаҳри кўп йиллардан буён “Осмон остидаги музей-шаҳар” дея таърифланади. Бу бежизга эмас, албатта. Ваҳоланки, у ердаги бетакрор асори атиқалар ва обидалар нафақат ҳамюртларимизни, умуман, чет эллик сайёҳларда ҳам катта қизиқиш уйғотиб келади.\nШу жиҳатдан, Ўзбекистон халқ артисти Комилжон Отаниёзов таваллудининг 100 йиллиги муносабати ўтказилган гала концерт Хива шаҳрида ўтказилди. Бинобарин, “Ичан қаъла” давлат музей-қўриқхонаси ҳудудидаги “Арк” майдонида ташкил этилган концерт дастурини тантана иштирокчилари ва хиваликлар анчагача эслаб юриши турган гап. Зеро, Ўзбекистон халқ артистлари Ортиқ Отажонов, Гулора Раҳимова, Муножат Йўлчиева, Бобомурод Ҳамдамов, Мирзагул Сапаева, Муяссар Раззоқова, Аваз Ражабов, Гулсанам Мамазоитова, Зулайҳо Бойхонова, Ғофур ва Ғулом Эшчановлар, Ўзбекистонда хизмат кўрсатган артистлар Раҳматжон Қурбонов, Султонпошша Ўдаева, Оғабек Собиров, Тўлқин Жабборов, Яҳёбек ва Муҳсинжон Мўминовлар, Қорақалпоғистонда хизмат кўрсатган артист Каримбой Раҳмонов, Ўрта Осиё мақомчилар кўрик-танлови ғолиби Азамат Отажонов, “Ниҳол” мукофоти соҳиби Жайҳун Матмуратов, Зулфия номидаги давлат мукофоти соҳибаси Шаҳло Салаева, шунингдек, бошқа кўплаб иқтидорли хонандалар, Хоразм “Мақом” жамоаси ҳамда болалар мусиқа ва санъат мактаби ўқувчиларининг чиқишлари, Хоразм вилоят Академик ва халқ бадиий жамоаси, вилоят мусиқали драма театрининг дилбар раққосаларининг ҳироми ҳам шодиёна аҳлига ўзгача файз ва тароват бағишлади. Айниқса, Тожикистон халқ артисти Жўрабек Муродовнинг табрик сўзи, бинобарин, қалбдан, жўшиб куйлаган ўзбекча “Феруз” ва тожикча “Зулайҳо” қўшиқлари даврани янада қизитди.\n- Очиғи, бундай тадбирни кўриб ҳайратга тушдим, -дейди Тожикистон халқ артисти Ж.Муродов.- Гўёки, мен бошқа оламга тушиб қолгандек сезяпман, ўзимни. Ўзбекистонга келмаганимга бироз бўлди. Бу ердаги ўзгаришларни кўриб лол қолдим. Мазкур санъат байрамининг ўтказилиши ҳам мен учун мўъжиза бўлди. Албатта, булар Ўзбекистон Республикаси Президенти Шавкат Мирзиёевнинг халқчиллиги, ташаббускорлиги эвазига амалга ошаётганига аминман. Насиб қилса, юртимга бориб кўрган-билганларимни юртдошларимга айтиб бераман. Дўстлигимиз абадий бўлсин.\nМазкур тадбирда сўзга чиққан Ўзбекистон Республикаси Маданият вазирининг биринчи ўринбосари М. Ҳожиматов ўзбек миллий санъати ва маданиятини янада юксалиши йўлида ҳукуматимиз томонидан олиб борилаётган улкан ва эзгу ишларни алоҳида эътироф этиб, Ўзбекистон халқ артисти Комилжон Отаниёзовнинг 100 йиллик байрамини юксак савияда уюштирилишида бош-қош бўлаётган Хоразм воҳаси аҳлига, вилоят ҳокимлигига миннатдорлигини изҳор этди.\nУстоз санъаткор таваллудига бағишланган тадбирлар доирасида фото кўргазма, китоблар тақдимоти ва савдоси ҳам ташкил этилганлигини қайд этиб ўтиш жоиздир.\nАйни дамда, Республикамизнинг барча гўшасида юртимизнинг эъзозли ва таниқли ҳофизининг таваллуд айёмига муносабати билан байрам тадбирлари давом этаётир. Дейдиларким, “Навосоз юраклардан ўлмас наво қолади”.


ЎзА - «Бу ерда коронавирусга бефарқлик билан қаралди» — Швейцарияда таҳсил олаётган юртдошимиз билан суҳбат\nНега, Швейцария коронавирусга бефарқ муносабатда бўлди? Карантин ҳолати ва ундан қачон халос бўлиш мумкин? Шу ва бошқа саволлар билан у ерда истиқомат қилаётган юртдошимиз билан суҳбат ташкил этдик.\nЖалолиддин Хушвақтов Швейцариянинг Женева шаҳрида жойлашган University of Genevaнинг Кимё факультети магистратура босқичида таҳсил олмоқда. У кўплаб талабалар сингари коронавирус пандемияси даврида Ўзбекистонга қайтишни маъқул топмади. Аксинча, Женевада қолиб, дарсларни онлайн тарзда давом эттирмоқда.\n– Хўш, дастлаб ушбу вируснинг сиз таълим олаётган мамлакатда тарқалиши ҳамда инсонларнинг унга муносабати ҳақида гапирсангиз.\n– Франция ва Италияда вирус аниқланганидан сўнг бизда ҳам ваҳима бошланди. Март ойидан бошлаб ҳаёт сустлашди. Одатда шанба ва якшанба кунлари одамлар билан тўла бўладиган кўчалар бўшаб, 16 мартдан ҳукумат мамлакатда карантин эълон қилди. Ўз навбатида инсонларга карантин билан боғлиқ барча тавсиялар берилди. Яъни жамоат жойларига бормаслик, ниқоб тақиб юриш каби ҳолатлар кўп давлатларда мажбурий равишда амалга оширилган бўлса, Швейцарияда шунчаки тавсиялилигича қолди. Бу ерда коронавирусга бефарқлик билан қаралди. Бироқ, бутун дунёдаги эпидемиологик вазият тобора қўрқинчли тус ола бошлагач ва Жаҳон соғлиқни сақлаш ташкилоти тавсияларига асосланиб, бу ерда ҳам одамлар карантин талабларини ўзлари учун қонундек қабул қила бошладилар.\nБугунги кунда эса мамлакатда вазият анча барқарор. 26 апрелдан бошланган III босқичли карантиндан чиқиш жараёнлари айни пайтда жадаллик билан кетмоқда. Сартарошхона, гўзаллик салонлари каби ижтимоий ҳаёт учун муҳим бўлган хизмат кўрсатиш тармоқлари ўз фаолиятини бошлаган. Ҳукумат II босқични 11 майга режалаштирган. Бунда бошланғич синф ўқувчиларининг дарс жараёнлари ва бошқа соҳалар тикланиши режалаштирилган. III босқич эса 8 июндан кучга кириши таъкидланмоқда. Бунда олий таълим муассасаларида ҳам дарслар бошланиши режалаштирилган.\n– Сиз таҳсил олаётган Женева университетида мазкур пандемияга қарши қандай ишлар амалга оширилди?\n– Бизнинг университетда илк чоралар март ойидан бошлаб амалга оширилди. Раҳбарият онлайн дарсларга жиддий тайёргарлик кўра бошлади. Ўзини соғлом деб ҳисоблаган талабалар дарсга келиши, турли симптомлар мавжуд бўлган талабалар эса уйда қолишлари тавсия этила бошланди. Шу билан бирга узоқроқ ҳудуддан келиб ўқийдиган талабалар учун масофавий дарслар ташкил этилиши ҳам айтилди. 16 мартга қадар университет истовчилар учун онлайн дарсларни ташкил этиб борди.\n– Женева университетида таълимни онлайн шаклга ўтказиш жараёнлари қандай кечди?\n– Алоҳида таъкидлаш жоиз, онлайн таълим жараёнлари бизнинг университетда аввалдан шаклланган эди. Лекин, оммавий тартибда масофавий таълимга ўтиш бир қанча қийинчиликларни туғдирди. Айниқса, бу ёши катта ўқитувчиларда сезилди. Нафақат улар балки биз ҳам аввалига муқобил платформа, сайт ва дастурларни танлашга иккиландик. Бугун ҳамма қатори биз ҳам ZOOM иловасидан фойдаланяпмиз. Тўғри, бошида интернет ёки компьютер билан боғлиқ техник муаммолар бўлди, бироқ ҳозир ҳаммаси яхши.\nШвейцария байроғи рангидаги турли хил ёзувлар орқали\nнур билан инсонларга умид улашилди\n– Демак, университет дарсларни тўлиқ онлайн шаклга ўтказди. Аммо буни таълим сифатига қандайдир таъсири сезилдими?\n– Тан олиш керак, онлайн дарслар таълим жараёнларимга бироз салбий таъсир кўрсатди. Чунки мен асосий фанларни биринчи семестрда ўқиб, иккинчи семестрда эса кўпроқ лаборатория машғулотларини ўтказишни режалаштирган эдим. Бироқ, ҳозир бунинг иложи йўқ. Шу жиҳатни инобатга олмаганда қолган барчасини яхши дейиш мумкин. Яна шуни алоҳида таъкидлашим лозим, университет бизни онлайн таълим олишимиз учун барча имкониятларни тақдим эта олди. Онлайн тартибга ўтганимизда университет иш жойидан айрилган ёки техник имконияти мавжуд бўлмаган талабалар учун ёрдам беришини айтди. Тўғри, биз ҳали ёрдамга эҳтиёж сезганимиз йўқ, лекин, бу ҳар бир талабани руҳлантирди.\n– Бутун дунёда эпидемиологик вазият жиддий тус олгач, барча давлатлар, хусусан, Ўзбекистон ҳам ўз фуқароларини турли давлатлардан махсус рейслар орқали мамлакатга қайтарди. Сизда ҳам қайтиш имконияти бор эди.\n– Жудаям кўп йўллар орқали Ўзбекистонга қайтиш мумкин эди. Бунга имконим ҳам бўлган. Ҳатто, ота-онам ҳам уйга қайтишимни истади. Лекин дўстларим менга мана шу ерда қолишни таклиф этди. Касаллик юқтирмаганим, аммо уйга етиб боргунгача бўлган жараёнларда касаллик юқтириб олишимни уйлаб, мана шу ерда қолишни маъқул топдим. Бугунги вазиятдан келиб чиқсак, бу энг тўғри қарор эди. Вазият барқарорлашиб, ўқув машғулотлари тугагач, албатта, Ўзбекистонга қайтаман.\nИсфандиёр БУРГУТБОЕВ суҳбатлашди.


Тожикистон - Ўзбекистон инвестиция компанияси ташкил этилмоқда - 08.09.2021, Sputnik Ўзбекистон\nТОШКЕНТ, 8 сен – Sputnik. “Халқаро шартномани тасдиқлаш тўғрисида”ги Ўзбекистон президенти Шавкат Мирзиёев қарори қабул қилинди. Бу ҳақда Адлия вазирлининг... 08.09.2021, Sputnik Ўзбекистон\nТОШКЕНТ, 8 сен – Sputnik. “Халқаро шартномани тасдиқлаш тўғрисида”ги Ўзбекистон президенти Шавкат Мирзиёев қарори қабул қилинди. Бу ҳақда Адлия вазирлининг “Ҳуқуқий ахборот” телеграм каналида маълум қилинди.Ушбу жамғарма иқтисодиётнинг турли тармоқларида истиқболли қўшма лойиҳаларни амалга ошириш мақсадида ташкил этилган.Тикланиш ва тараққиёт жамғармаси мазкур халқаро шартномани амалга ошириш учун масъул бўлган ваколатли орган этиб белгиланди.Вазирлар Маҳкамаси ҳамда тегишли вазирлик ва идораларнинг раҳбарлари ушбу халқаро шартнома кучга киргач, унинг қоидалари амалга оширилиши устидан назоратни таъминлайди.\nТОШКЕНТ, 8 сен – Sputnik. “Халқаро шартномани тасдиқлаш тўғрисида”ги Ўзбекистон президенти Шавкат Мирзиёев қарори қабул қилинди. Бу ҳақда Адлия вазирлининг “Ҳуқуқий ахборот” телеграм каналида маълум қилинди.\nҚарор билан Душанбе шаҳрида 2021 йил 10 июнь куни Ўзбекистон ҳамда Тожикистон ҳукумати ўртасида имзоланган Тожикистон-Ўзбекистон инвестиция компаниясини ташкил этиш тўғрисидаги битим тасдиқланди.\nУшбу жамғарма иқтисодиётнинг турли тармоқларида истиқболли қўшма лойиҳаларни амалга ошириш мақсадида ташкил этилган.\nТикланиш ва тараққиёт жамғармаси мазкур халқаро шартномани амалга ошириш учун масъул бўлган ваколатли орган этиб белгиланди.\nВазирлар Маҳкамаси ҳамда тегишли вазирлик ва идораларнинг раҳбарлари ушбу халқаро шартнома кучга киргач, унинг қоидалари амалга оширилиши устидан назоратни таъминлайди.


Ўзбекистонда болалар ўйинчоқларининг хавфсизлиги тўғрисидаги низом тайёр\n25 Avgust 13:32 Ўзбекистон янгиликлари\n«Ўзстандарт» болалар ўйинчоқларининг хавфсизлиги баҳоланадиган ва таъминланадиган тартибга солиш бўйича ишлар якунланганини эълон қилди.\nТехник регламент болалар ва уларга ғамхўрлик қилувчи катталар ҳаётини ҳимоя қилиш, ўйинчоқларни хавфсиз ишлаб чиқариш ва сотиш бўйича талабларни белгилаш учун ишлаб чиқилган.\nУ ёнғин, кимёвий, токсикологик-гигиеник, электр хавфсизлиги, радиатсия, ўрашнинг микробиологик хавфсизлиги, маркалашга қўйиладиган талабларни ўз ичига олади.\nБелгиланган талабларга мувофиқ:\n— болалар ўйинчоқлари таркибида портловчи моддалар ва материаллар бўлмаслиги керак;\n— электр ўйинчоқлар ва ҳар қандай таркибий қисмларнинг номинал кучланиши 24 В дан ошмаслиги керак;\n— ўйинчоқларни ишлаб чиқаришда, яъни бошқа мақсадлар учун ишлатиладиган материалларни қайта ишлаш натижасида олинган иккиламчи хом ашёлардан фойдаланишга йул қўйилмайди;\n— ўйинчоқлар маънавий, ахлоқий, психологик хавфсизликни таъминлаши керак, шунингдек «оммавий маданият» ни тарғиб қилмаслиги керак;\n— ўйинчоқлар белгиланган тартибда рўйхатдан ўтказилган миллий мувофиқлик белгиси билан белгиланиши керак;\n— уч ёшга тўлмаган болалар учун мўлжалланмаган ўйинчоқларни тақиқловчи график белгиси бўлган ёш гуруҳлари билан белгилаш керак.\nБундан ташқари, қуйидагилар тақиқланади:\n— ёнғин хавфини туғдирадиган ва иситиш элементлари бўлган ўйинчоқлар ишлаб чиқариш;\n— ҳар қандай турдаги лазер нурланиш тизимларидан фойдаланиш.\nШунингдек, у озиқ-овқат маҳсулотларининг чакана савдоси учун чиқарилган ва / ёки озиқ-овқат билан бирга алоҳида шахсий қадоқланган бўлиши керак бўлган болалар ўйинчоқларининг алоҳида қадоқланишини талаб қилади.


Lotinchada 24 июн 2021, 21:14 Иқтисодиёт Жаҳон\nЖССТ болалар ва ўсмирларни коронавирусга қарши эмлашга рухсат берди\nЖаҳон соғлиқни сақлаш ташкилоти илк болалар ва ўсмирларни коронавирусга қарши эмлаш мумкинлиги ҳақида маълум қилди. Ташкилотнинг янгиланган йўриқномасида болалар ва ўсмирлар коронавирусни катталарга қараганда енгилроқ кечираётгани таъкидланган. «Шунинг учун, агар улар COVID-19'ни юқтириш хавфи юқори бўлган гуруҳга кирмаса, улар кекса ёшдаги одамлар, сурункали касалликларга чалинганлар ва тиббиёт ходимларига қараганда кечроқ эмланиши мумкин», дейилади хабарда. Aввалроқ ташкилот вакциналарнинг болаларга таъсири тўғрисида маълумотлар етишмаётгани сабабли уларни эмлашни тавсия қилмаган эди. — ЖССТ.\nҚозоғистонда мажбурий эмланишдан бош тортганлар жаримага тортилади\nCOVID-19'га қарши мажбурий эмлашдан бош тортган меҳнат жамоалари ходимлари жаримага тортилади, деди Қозоғистон Соғлиқни сақлаш вазирлиги санитария-эпидемиология назорати қўмитаси раиси Айжан Есмагамбетова. Таъкидланишича, талабларни бажармаган жисмоний шахслардан ойлик ҳисоблаш кўрсаткичининг (2778 тенге) 5 баравари миқдорида жарима ундирилади. Есмагамбетова юридик шахслар, шунингдек, иш берувчилар ҳам маъмурий жавобгарликка тортилиши мумкинлигини таъкидлади.\nҚозоғистонда хизмат кўрсатиш соҳасидаги ишчилар, саноат корхоналари, 20 кишидан ортиқ жамоаларни мажбурий эмлаш тартиби жорий қилинган. — Интерфакс.\nЭфиопияда авиазарба натижасида камида 80 киши ҳалок бўлди\nЭфиопиянинг Тиграй штати шимолида жойлашган Тогога қишлоғидаги бозорга қилинган авиазарба натижасида камида 80 киши ҳалок бўлди. Ҳужум 22 июнь куни куннинг ўрталарида содир бўлди. Эфиопия армияси вакили полковник Гетнет Адане Тогога федерал кучлар томонидан қилинган ҳужум фактини тасдиқламади, аммо рад ҳам этмади. Унинг таъкидлашича, ҳаво ҳужумлари террорчиларга қарши курашда кенг тарқалган тактика ва улар тинч аҳолига қарши қаратилган бўлмаган.\nТиграйни озод қилиш учун Халқ фронтининг исёнчи гуруҳлари 22 июнь куни штатдаги федерал позицияларга қарши ҳужум бошлаган. Хабарларга кўра, Эфиопия қуролли кучларининг тўртта бўлинмаси штат пойтахти Мэкэле шимолидаги жангларда қатнашмоқда. — ТАСС Reuters’га таяниб.\nУкраина Вазирлар Маҳкамаси МДҲнинг туризм соҳасида ҳамкорлик тўғрисидаги битимидан чиқишга қарор қилди\n«МДҲ доирасида амалдаги халқаро шартномаларнинг миллий манфаатларга мувофиқлиги тўғрисида олиб борилган таҳлилларга асосланиб, биз Украинанинг 1993 йил 23 декабрда Aшхабодда имзоланган туризм соҳасидаги ҳамкорлик шартномасида иштирок этишини мақсадга мувофиқ эмас деб биламиз», — дейилади ҳужжатда. Вазирлар Маҳкамаси, шунингдек, мамлакатнинг 2012 йил 30 майда имзоланган МДҲга аъзо давлатларнинг Туризм кенгаши тўғрисидаги битимида иштирок этишини ҳам ноўрин деб ҳисобламоқда. Қарор қабул қилинган пайтдан бошлаб кучга киради. — ТАСС.\nАввалроқ мамлакат Олий Радаси истеъмолчилар ҳуқуқларини ҳимоя қилиш соҳасида МДҲ доирасида ҳамкорлик қилиш бўйича битимлардан чиқиши тўғрисидаги қонун лойиҳасини маъқуллаган эди.\nЭрон Межлисига AҚШ билан ҳар қандай музокараларни тақиқловчи резолюция лойиҳаси келиб тушди\nЭрон ва AҚШ ҳукуматлари ўртасидаги ҳар қандай музокараларни қонунчиликда тақиқлаш тўғрисидаги фармон лойиҳаси 24 июнь куни Межлисга (парламент) келиб тушди. Эроннинг янги сайланган президенти Иброҳим Раиси 22 июнь куни AҚШ президенти Жо Байден билан учрашишни истамаётганини таъкидлаган эди.\nШунингдек: Вена музокаралари иштирокчилари Эронга қарши мингдан ортиқ иқтисодий санкцияларни бекор қилишга келишиб олдилар. Бу ҳақда мамлакат президенти маъмурияти раҳбари Маҳмуд Ваези айтиб ўтди. «Суғурта, банк, нефть ва денгиг орқали юк ташиш соҳаларида барча санкциялар келишиб олинди. Келишувга мувофиқ, 1040 га яқин санкциялар бекор қилинади», — деди Ваези.\nФранцияда ҳукуматдан ноқонуний равишда 12 млн евро олган олти киши ҳибсга олинди\nФранцияда пандемия пайтида ишсизлик нафақаси билан боғлиқ фирибгарликда айбланган олти киши ҳибсга олинди. Фирибгарлик натижасида давлат ғазнаси 12 млн евро йўқотган. Уюшган жиноий гуруҳга қарши операция 16 июнь куни Франция ҳуқуқни муҳофаза қилиш идоралари томонидан исроиллик ҳамкасблари билан ҳамкорликда ва Европол кўмагида ўтказилди.\nЖиноятчилар Франция ҳукуматидан 3,6 минг сохта компаниялар орқали 12 млн евро миқдорида ишсизлик нафақасини олишга муваффақ бўлишган. Пул мамлакат банк ҳисоб рақамларига туширилиб, ундан кейин бошқа мамлакатлардаги ҳисоб рақамларига ўтказилган. У ердан эса ушбу пулларга криптовалюта сотиб олинган. — ТАСС.\nМарказий Африка Республикасида янги ҳукумат таркиби эълон қилинди.\nЖазоир бош вазири президентга ҳукуматни истеъфога чиқариш тўғрисида мурожаат қилди.


UzDaily.uz: UMS 56 та янги 3G база станциясини ишга туширди \nUMS 56 та янги 3G база станциясини ишга туширди\n2016-й. 21-ноябрь 19:02\nТошкент, Ўзбекистон (UzDaily.uz) -- UMS (Universal Mobile Systems) мобил оператори шу йилнинг ноябрь ойида Наманган ва Фарғона вилоятларининг шаҳар ва туманларида 56 та янги UMTS 2100 стандартида ишлайдиган база станциясини тижорий фойдаланишга топширди.\nUMS компанияси LTE технологиясини кескин ривожлантириш ва 2G тармоқларини модернизация қилиш ишлари билан бир қаторда Ўзбекистон ҳудудларида тезкор Интернетнинг энг оммабоп технологияси бўлган 3Gнинг сифатини оширишга бел боғлаган. Қишлоқ жойларида 3G тармоғи қамровини кенгайтириш, аҳоли кўп яшайдиган ҳудудларда эса тармоқ сиғимини ошириш ишлари бўйича сон ва сифат нуқтаи назаридан янги марраларга эришилмоқда.\nМазкур йилнинг ноябр ойида компания ўз эътиборини республиканинг Наманган ва Фарғона вилоятларида янги база станцияларини ўрнатишга қаратди.\nХусусан, Наманган вилоятининг маъмурий маркази ва қишлоқ ҳудудларида UMS мобил оператори томонидан учинчи авлод тармоқларида ишлайдиган 20та янги база станцияси ўрнатилди. Наманган шаҳрида улар Дўстлик ва Гўзал шох кучалари, А.Темур, Қ. Отамирзаев, Марғилон ва Шифокор кўчаларида, Ахсикент мавзесида, 6-чи даҳа ва Давлатобод туманида пайдо бўлди.\n«Ирвадон» (Наманган тумани), «Машад» (Уйчи тумани), «Қайқи» (Учқўрғон тумани), «Варзик», «Ғова» (Чуст тумани), «Нанай» (Янгиқўрғон тумани) қишлоқ фуқаролар йиғинларида, шунингдек, Гурумсарой (Поп тумани), Ёрқўрғон (Уйчи тумани), Қўғай (Учқўрғон тумани) қишлоқларида UMS мобил оператори томонидан янги база станцияларини ишга туширилиши маҳаллий ахолига катта қувонч олиб келди.\nФарғона вилоятида UMS мобил оператори 36та янги база станциясини ўрнатди. Фарғона, Қўқон, Марғилон, Ёзёвон каби шаҳарларда тармоқ сиғимини кенгатириш мақсадида янги база станциялари аҳоли зич яшайдиган ва жамоат жойларида барпо этилди.\nҚишлоқларда UMSнинг янги база станцияларини ўрнатиш оқибатида 3G қамрови доираси янада кенгайди. Улар қуйидаги ҳудудлардир: «Файзобод» (Олтиариқ тумани), «Яккатут» (Бешариқ тумани), «Бекобод» (Бувайда тумани), «Акбаробод» (Қува тумани), «Ғиштмон» (Қўштепа тумани), «Ражабгарди» (Ўзбекистон тумани), «Наврўз» (Учкўприк тумани), «Миндон» (Фарғона тумани) қишлоқ фуқаролар йиғини, Рапкан (Бешариқ тумани), Оққурғон (Бувайда тумани), Найманча (Данғара тумани), Толмозор (Қува тумани), Қумтепа (Қўштепа тумани), Бўстон (Риштон тумани), Арабмозор ва Заркент (Тошлоқ тумани), Ўқчи (Ўзбекистон тумани), Чимён ва Аввал (Фарғона тумани), Чилгижийда (Фурқат тумани).\n- UMSнинг 3G тармоғи мамлакатимизнинг барча ҳудудий марказларида, йирик шаҳарлар, туман марказлари, кўплаб қишлоқ фуқаролар йиғинларида ишлайди. Уни ривожлантириш масаласи компания учун долзарбдир. 2016 йилнинг ноябрь-декабрь ойларида ва бутун 2017 йил давомида 3G қамровини кенгайтиришга қаратилган инвестициялар ҳажмини оширамиз. Тармоқ сиғимини ҳам оширишга катта эътибр қаратамиз, натижада UMS тармоғида маълумот узатиш тезлиги янада ортади, - дея, компаниянинг истиқболли режалари билан бўлишди “UMS” МЧЖ техник директори Ольга Филатова.


Дунёга нима бўлмоқда ўзи? Филиппиндаги бўрон Вьетнамга ҳам етиб келди – euroasia.me\nДунёга нима бўлмоқда ўзи? Филиппиндаги бўрон Вьетнамга ҳам етиб келди\nPosted on 15.11.2020, 18:55 by muxtor\nЯкшанба куни Вамко номли бўрон Вьетнамга етиб келди. Оқибатда, камида 5 киши жароҳатланди ва бинолар вайрон бўлди. Бундан аввал Вамко бўрони Филлиппинда катта вайронагарчиликларга сабаб бўлганди.\nОАВ берган маълумотларга кўра, ушбу бўрон якшанба тонгида Вьетнамга келиб урилган. Ўша пайтда шамол тезлиги соатига 90 километргача кўтарилган. Натижада, дарахтлар илдизи билан ердан ажради ва уйлар, мактаб биноларининг томлари учиб кетди.Шунингдек, йўллар ва кўприклар ювилиб кетди, электр таъминоти узилди ва муҳим бўлган озиқ-овқат экинлари вайрон бўлди. Шу сабабли энди камида 150 минг киши озиқ-овқат етишмовчилигига дуч келиши мумкин.\nАйни пайтда Вамконинг кучи камайиб бормоқда. Чунки, у Филиппинда 155 километр соат тезликда эсган бўлса, Вьетнамда бу кўрсаткич анча пасайган. Аммо, давлат оммавий ахборот воситалари ушбу бўрон Вьетнамда ҳам катта зарар келтиргани ҳақида хабар бермоқда. Ҳозирча жароҳатланганлар ва ўлганлар ҳақида батафсил маълумот берилмади.\nВьетнам ҳукумати қурбонлар сонини камайтириш учун бўрон бошланишидан олдин денгизга яқин ҳудудда жойлашган еттита вилоятдан қарийб 650 минг одамни баландроқ ва хавфсиз ерларга эвакуация қилган.\nВьетнамда сўнгги олти ҳафтадан бери бўронлар юз бермоқда. Улар сабаб ер кўчиши ва сув тошқинлари юзага келмоқда. Ушбу табиий офатлар туфайли ҳозиргача 159 та одам ҳалок бўлди ва яна 70 киши бедарак йўқолди.\nАброр Мухтор Алий дарсларга жинсий талим киритилиши хақидаги гапларга ўз муносабатини билдирди.\nМеҳмондорчиликда маъни қолганми?..


Хави: Шубҳасиз Месси дунёнинг энг яхши футболчиси ва “Олтин тўп” унга берилиши керак\n2 декабрь, 2016, 13:25\nКаталониянинг “Барселона” клуби собиқ сардори, айни дамда эса Қатарнинг “Ал-Саад” жамоаси футболчиси Хави Эрнандес бу йилги дунёнинг энг яхши футбочиси ким бўлиши мумкинлиги ҳақида гапириб ўтди. Хави ўз навбатида Криштиану Роналду ва Лионель Мессини бу борадаги имкониятларини баҳолади.\n“Агарда қўлга киритган совринлар бўйича олиб қаралса Роналду бу борада фаворит. Бироқ, “Олтин тўп” дунёнинг энг яхши футболчисига бериладиган бўлса, унда ҳеч шубҳасиз айтишим мумкинки Месси сайёрамизнинг энг кучли футболчиси ва ушбу мукофот унга берилиши керак”, - дейди Хави.\nМаълумот учун, Роналду ўтган мавсум “Реал” билан ЕЧЛда ғолиб бўлди, Португалия таркибида Европа чемпионлигини қўлга киритди. Ўз навбатида Месси ортда қолган мавсумда “Барселона” билан Испания чемпиони ҳамда мамлакат кубогига эгалик қилди.


“Эзгу мақсадлар йўлида ҳамкорликни янада мустаҳкамлашимиз, кучлироқ жисплашишимиз зарур” | O'zLiDeP\nБугунги анжуманда бир неча ғоят муҳим масала кўриб чиқилди, хусусан, партиянинг сайловдан сайловгача бўлган фаолияти атрофлича сарҳисоб қилинди. Албатта, сиёсий куч ўз зиммасига олган вазифаларни қай даражада уддалаётганидан хабардорман.\nШундай бўлса-да, бу борадаги батафсил, тўлиқ маълумотларни эшитиб, халқимизнинг бир ёш вакили ҳамда икки фарзандни тарбиялаётган ёш бир она сифатида O‘zLiDePнинг сўзи билан иши бир партия эканига яна бир карра ишонч ҳосил қилдим. Айтайлик, партиянинг “Ёшлар қаноти” ўтган йиллар ичида 15 дан зиёд йирик лойиҳани амалга оширгани диққатга молик. 200 дан ортиқ ёш тадқиқотчилар иштирокида “Ёш олимлар лигаси”, “Янги авлод кадрлари” лойиҳалари орқали йигит-қизларимизнинг интеллектуал салоҳияти рўёбга чиқишига кўмаклашилди. Ёшлар орасида китоб ўқиш маданиятини шакллантириш мақсадида аҳоли яшайдиган пунктларининг 61 тасида “O‘zLiDeP кутубхоналари” ташкил этилиб, кутубхоналар фонди қарийб 70 мингта китоб билан тўлдирилди. Партия томонидан ташкил қилинган “Ёш фермер” кўрик-танловида 14 мингдан ортиқ навқирон қишлоқ мулкдорлари иштирок этди. “Ёш тадбиркорлар муаммоларини ўрганиш”, “Бўлажак депутатлар” каби клублар фаолиятига деярли 42 минг йигит-қиз жалб қилинди. “Start Up” партиявий лойиҳасида иқтидорли ёшлар томонидан ишлаб чиқилган талай инновацион ва истиқболли ғоялар 16 млрд. сўмга тенг кредитлар эвазига молиялаштирилди. Бу борадаги ишлар хусусида яна узоқ гапириш мумкин. Лекин келтирилган ана шу мисоллар ҳам партия билан Ёшлар иттифоқининг мазкур йўналишдаги мақсадлари, вазифалари муштарак эканини аниқ-равшан кўрсатиб турибди. Эзгу мақсадлар йўлида ҳамкорликни янада мустаҳкамлашимиз, кучлироқ жисплашишимиз зарур. Маълумки, Президентимиз ижтимоий, маънавий-маърифий соҳалардаги ишларни янги тизим асосида йўлга қўйиш бўйича бешта муҳим ташаббусни илгари сурган эди. O‘zLiDeP, жумладан, ёшларнинг мусиқа, рассомлик, адабиёт, театр ва санъатнинг бошқа турларига қизиқишларини оширишга, истеъдодини юзага чиқаришга хизмат қиладиган тадбирлари, лойиҳаларини келгусида янада кенг миқёсда амалга оширади, деб ўйлайман.\nМасъулиятли сиёсий имтиҳонга саноқли кунлар қолди. Унда 20 миллион 600 мингдан зиёд сайловчи иштирок этиши кутилмоқда. Сайловчиларнинг 55,2 фоизи, яъни 11 миллион 371 минг нафардан зиёдини 30 ёшгача бўлган ёшлар, шу жумладан, 2 миллион нафарга яқинини сайловда биринчи марта иштирок этувчилар ташкил этади. Партиядан сайланажак депутатлар миллионлаб ёшларнинг ишончи нақадар катта масъулият эканлигини чуқур ҳис этиб, шундан келиб чиққан ҳолда иш олиб боришларига ишонаман.\nиттифоқи марказий кенгаши\nўринбосари, O‘zLiDeP Сиёсий


НАВОИЙ ШАҲАР ҲОКИМИ М.М.БАЗАРОВНИНГ ТАДБИРКОРЛИКНИ РИВОЖЛАНТИРИШ БЎЙИЧА “ҲАР БИР ТАДБИРКОРГА – КЎМАКДОШ, ЕЛКАДОШ ВА МАДАДКОРМИЗ” БОШ ҒОЯСИ АСОСИДАГИ МУРОЖААТНОМАСИ » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Yangiliklar » НАВОИЙ ШАҲАР ҲОКИМИ М.М.БАЗАРОВНИНГ ТАДБИРКОРЛИКНИ РИВОЖЛАНТИРИШ БЎЙИЧА “ҲАР БИР ТАДБИРКОРГА – КЎМАКДОШ, ЕЛКАДОШ ВА МАДАДКОРМИЗ” БОШ ҒОЯСИ АСОСИДАГИ МУРОЖААТНОМАСИ\nНАВОИЙ ШАҲАР ҲОКИМИ М.М.БАЗАРОВНИНГ ТАДБИРКОРЛИКНИ РИВОЖЛАНТИРИШ БЎЙИЧА “ҲАР БИР ТАДБИРКОРГА – КЎМАКДОШ, ЕЛКАДОШ ВА МАДАДКОРМИЗ” БОШ ҒОЯСИ АСОСИДАГИ МУРОЖААТНОМАСИ\n19-11-2019 17:55 Navoiy shahri » Yangiliklar\nМамлакатимизда амалга оширилаётган ислоҳотларнинг туб моҳияти иқтисодиётни барқарор ва жадал ривожлантириш эвазига аҳолининг турмуш даражасини ошириш, уларга муносиб ҳаёт даражасини яратишга қаратилган.\nАввало, ушбу мақсадни самарали амалга ошириш кичик бизнес ва тадбиркорликнинг барқарор ривожланишига боғлиқ.\nБарчамизга маълумки, мамлакатимизда муҳтарам Юртбошимиз томонидан тадбиркорликни ривожлантиришга катта эътибор берилаётгани боис, соҳадаги кўплаб муаммоларга ечим топилмоқда.\nАслида ҳам, кичик бизнес ва хусусий тадбиркорлик иқтисодиётни ривожлантириш, аҳоли бандлиги ва даромадларини оширишда муҳим омил бўлиб хизмат қилмоқда.\nСиз бизнес вакилларини ҳар томонлама қўллаб-қувватлаш мақсадида охирги икки ярим йилда Президентимизнинг элликдан ортиқ фармон ва қарорлари қабул қилинди. Бунинг натижасида фаолиятингизга тўсиқ бўлувчи кўплаб омиллар, хусусан асоссиз аралашиш ва текширишлар олиб бориш бартараф этилди.\nАйниқса, тадбиркорлик фаолиятини давлат рўйхатидан ўтказиш, турли рухсатномалар олиш ва бошқа кўплаб хизматлар тартиб-қоидалари соддалаштирилгани, бу борада қулайлик яратиш учун Давлат хизматлари агентлиги ва унинг жойлардаги марказлари ташкил этилгани, тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил лавозими жорий қилингани бу эътибор ва ғамхўрликнинг ёрқин намунасидир.\nҚолаверса, барча ҳудудларда тадбиркорлар мурожаатларини қабул қилиб, ҳал этишга кўмаклашадиган Бош вазир қабулхоналари ташкил этилди. Вазирлар Маҳкамаси ҳузурида Тадбиркорлик фаолиятини ривожлантиришни қўллаб-қувватлаш давлат жамғармаси фаолияти йўлга қўйилди, тижорат банклари томонидан тадбиркорларга ажратилаётган кредитлар ҳажми оширилди.\nБугунги кунда мамлакатимизда хусусий мулк, кичик бизнес ва тадбиркорликни ривожлантириш, бу йўлдаги тўсиқ ва ғовларни бартараф этиш мақсадида узоқни кўзлаб олиб борилаётган сиёсат самарасида мазкур соҳа миллий иқтисодиётимизнинг чинакам таянчига айланмоқда.\nБу эътибор туфайли кичик бизнес мамлакатимиз ялпи ички маҳсулотининг қарийб 60 фоизини, саноат маҳсулотлари ҳажмининг учдан бирини, қишлоқ хўжалиги маҳсулотининг 98 фоизини, инвестицияларнинг ярмини таъминламоқда.\nҚадрли тадбиркорлар, иқтисодиётимизнинг мустаҳкам таянчлари!\nМуҳтарам Юртбошимизнинг раислигида жорий йил 7 ноябрь куни тадбиркорлик ва кичик бизнесни жойларда янада ривожлантириш вазифаларига бағишлаб ўтказилган видеоселектор йиғилиши бу соҳа тараққиёти учун янги босқични бошлаб берди, десак ҳар томонлама тўғри бўлади.\nТадбиркорларни қўллаб-қувватлаш ва бизнес муҳитини яхшилаш бўйича амалга оширилаётган туб ислоҳотлар натижасида жаҳон банкининг "Бизнес юритиш – 2020” ҳисоботида Ўзбекистон 7 поғонага кўтарилиб, 69-ўринни эгаллади ва дунёнинг энг яхши 20 та ислоҳотчи давлати қаторидан жой олди. Янги корхона очиш қулайлиги бўйича юртимиз илк бор дунёда саккизинчи ўринга кўтарилди.\nКелгуси йилдан бошлаб экспорт-импорт операциялари учун зарур рухсатнома ва сертификатлар "Ягона дарча” божхона ахборот тизими орқали электрон шаклда олинишини йўлга қўйилаётгани ҳам Сиз тадбиркорларимиз учун яна бир қулайлик бўлади.\nЭндиликда тадбиркорларга ерни онлайн аукцион орқали бериш, мулкни рўйхатдан ўтказиш бўйича идоралараро электрон ахборот алмашинувини таъминлаш, хорижий тажриба асосида мулк ҳуқуқини давлат рўйхатидан ўтказишни такомиллаштириш назарда тутилмоқда.\nЗеро, Президентимизнинг таъбирлари билан айтганда, биз фақат фаол тадбиркорлик, тинимсиз меҳнат ва интилиш орқали тараққиётга, фаровон ҳаётга эриша оламиз.\nСиз тадбиркорлар турмушимиз фаровонлигининг таъминотчиларисиз. Мен ва мен билан биргаликда қолган сектор раҳбарлари, барча даражадаги масъуллар бундан кейин ҳам фаолиятингизда тўсиқлар бўлмаслиги учун сизга яқин кўмакчи, елкадош ва мададкор бўламиз.\nЮртимизда яратилаётган барча шарт-шароитлар, қулай ишбилармонлик муҳити Сиз тадбиркорларнинг самарали фаолият юритишингизни таъминлайди.\nМамлакатимизнинг барқарор ривожи, ижтимоий соҳаларнинг узлуксиз қўллаб-қувватланиши учун давлат бюджети ва уни шакллантирадиган тушумлар муҳим роль ўйнайди.\nЯширин фаолият юритиш орқали солиқдан қочиш, ҳалол фаолият юритмаслик бюджетимизга ўзининг салбий таъсирини кўрсатади. Давлатимиз ҳам, қонунларимиз ҳам ҳалол тадбиркорни ҳамиша қўллаб-қувватлашини асло унутманг.\nМуҳтарам Юртбошимиз ҳокимлар 50 фоиз иш вақтини янги кичик бизнес субъектлари ташкил этиш ва ишлаётган тадбиркорларнинг муаммоларини аниқлаш ҳамда ҳал этишга сарфлаши лозимлигини таъкидладилар.\nМен шаҳар ҳокими сифатида ҳамиша Сиз тадбиркорларнинг кўмакчингиз бўлиб, муаммоларингизни ижобий ҳал этишни ўзимнинг муқаддас бурчим, деб биламан.\nШаҳар ҳокимлиги томонидан "Тадбиркорлик куни” доирасида бизнес вакиллари билан амалий мулоқот тизими йўлга қўйилгани ўзининг ижобий самараларини кўрсатмоқда.\nБугунги кунда шаҳримизда 4 352 та юридик шахс рўйхатдан ўтказилган бўлиб, уларнинг 3785 таси кичик бизнес субъектлари ҳисобланади.\nЭнг қувонарлиси шундан иборатки, жорий йилнинг 14 ноябрь ҳолатига шаҳримизда 1155 та кичик бизнес субъектлари ташкил этилди.\nЖами ташкил этилган 1155 тадан 325 таси оилавий корхона, 147 таси хусусий корхона, 680 таси МЧЖ, 3 таси унитар корхона ҳисобланади.\nШундан, кичик бизнес субъектларининг 574 таси савдо, 172 таси саноат, 78 таси қурилиш, 57 таси қишлоқ, ўрмон ва балиқ хўжалиги, 54 таси яшаш ва овқатланиш бўйича хизматлар, 41 таси ташиш ва сақлаш, 21 таси ахборот ва алоқа, 1 таси соғлиқни сақлаш ва ижтимоий хизмат кўрсатиш ва 140 таси бошқа йўналишларга тўғри келади.\nБунда асосий эътиборни фақат уларни ташкил этишга эмас, балки уларни яшовчанлигини оширишга ва барқарор ишлашига қаратишимиз лозим.\nШаҳримизда жорий йил якунига қадар янгидан ташкил қилинадиган кичик бизнес субъектларини ўтган йилга нисбатан 4 баробарга ошириш ва уларнинг сонини 1239 тага етказишни режалаштирганмиз. Албатта, бу натижага аҳолимизни фаол тадбиркор бўлишга чорлаб Сиз билан бирга эришамиз.\nШаҳар тадбиркорликни янада ривожлантиришда олдимизга қуйган мақсадимиз қайсидир кўрсатгичларни яхшилаш ёки рақамлар ортидан қувиш эмас, балки, аҳолимизнинг муносиб ва доимий иш ўринлари билан таъминлаш, бюджет тушум тушумларини кўпайтириш, шаҳарнинг экспорт салоҳиятини ошириш, юқори қўшилган қийматли маҳсулот ишлаб чиқаришни ташкил этиш, товар ва хизматларнинг хилма-хиллиги ва кўламини кўпайтириш орқали шаҳримизнинг ижтимоий-иқтисодий барқарорлигини янада оширишдан иборат.\nШунга кўра, биз келаси 2020 йилда шаҳарни жадал ривожлантириш ва аҳоли турмуш даражасини ошириш бўйича бир қанча устувор вазифалар белгилаб олганмиз. Ушбу вазифаларни амалга оширишдаги энг устувор йўналишимиз кичик бизнес ва хусусий тадбиркорликни ривожлантиришдир.\nШунингдек, бугунги кунда шаҳарда ўз бизнеси билан иқтисодиётга муносиб улуш қўшиб келаётган салоҳиятли фаол тадбиркорларнинг бой тажрибаларидан унумли фойдаланиш, улар билан ҳамкорликда жамоатчилик назоратини ўрнатиш мақсадга мувофиқ.\nБундан ташқари, жорий йилда шаҳар ҳудудида фаолият кўрсатиб келаётган кичик бизнес субъектларларни қўллаб-қувватлаш учун тижорат банклари томонидан 37,3 млрд.сўм миқдорида кредит маблағлари ажратилди, бу кўрсаткич ўтган йилга нисбатан 3 баробарга кўпни ташкил этади.\nАжратилган кредитларнинг 16,5 млрд.сўми имтиёзли кредитлар ҳисобига тўғри келади, ушбу кўрсаткич ўтган йилнинг мос даврига нисбатан 4 баробар кўп.\nУшбу ажратилган имтиёзли кредит маблағларидан 31 та тадбиркорлик субъектларига 6,3 млрд.сўм имтиёзли кредит маблағлари ажратилиб, 127 нафар янги иш ўринлари яратилди ҳамда 10,7 млн.сўм миқдорида ҳар ойлик қўшимча солиқ тушумлари туширилишига эришилди.\nҚадрли бизнес вакиллари!\nБугун шаҳримизда 65 та ҳорижий корхона мавжуд бўлиб, уларнинг 42 таси 2017-2018 йилларда, 23 таси эса жорий йил бошидан янгидан рўйхатдан ўтказилди.\nНавоий шаҳар ҳудуди бўйича ҳозирги кун ҳолатига 14 та корхона томонидан жами 14,6 млн. АҚШ доллар миқдоридаги тўғридан-тўғри ҳорижий инвестиция ўзлаштирилди.\nШунингдек йил якунига қадар 19 та корхона томонидан 3,81 млн. АҚШ доллар миқдоридаги тўғридан-тўғри ҳорижий инвестиция ўзлаштирилиши кутилмоқда.\nУшбу лойиҳалар Хитой, Россия, АҚШ, Туркия, Буюк Британия, Эрон, Жанубий Корея, Туркия давлатлари билан ҳамкорликда амалга оширилмоқда.\nФурсатдан фойдаланиб, барчангизни муҳтарам юртбошимизнинг юксак ишончини оқлаб, мазкур эзгу ишларда фаол иштирок этишингизга, иқтисодиётимизни юксалтиришга, она юртимиз янада кўркам бўлиши учун муносиб ҳиссангизни қўшишга даъват этаман!\nБИЗНЕС ВАКИЛЛАРИ БИЛАН ДОИМИЙ МУЛОҚОТ ТИЗИМИ ЎЗИНИНГ ИЖОБИЙ САМАРАСИН ...\nТадбиркор – жамият таянчи


қачонгача раҳбарлар “ҳали вақти эмас, тайёр эмасмиз” деб қутилади?\nТан олиш керак, ислом динига эътиқод қилувчилар кўпчиликни ташкил қилишига қарамай, Ўзбекистонда шу вақтгача исломий молия соҳаси Марказий Осиёдаги қўшни мамлакатларга қараганда деярли ривожланмаган. Хўш, агар юртимизда исломий молиялаш тизими қўлланилса, бу амалиёт ўзини оқлайдими?\nМутахассисларнинг айтишича, исломий молиялашга бўлган талаб мамлакатимизда 80 фоизгача етиши мумкин. Чунки улар харидорга, айтайлик, битта телефонни 2 миллион сўмга олдим, лекин уни 2,2 миллион сўмга сотаман, деб очиқ айтади. Яъни мижоз олаётган маҳсулотининг аниқ нархини ва устига қўйилган устамани билади ва шунга рози бўлади. Бунда улар фоиз эмас, балки устамани тўлайди.\nЁки бўлмаса, жаҳон ислом молияси тажрибасида уй-жой сотиб олиш учун энг кенг қўлланиладиган усул — камайиб борувчи шерикчилик (мушорака мутанақиса) деб аталади. Бунда банк ва мижоз ўзаро шерикчилик битими тузиб, биргаликда уй-жой сотиб олади. Сўнгра шериклардан бири (мижоз) иккинчи шерикнинг (банк) улушини аста-секинлик билан харид қилади. Бунда банк улуши 0 фоиз, мижоз улуши эса 100 фоизга етгунча улуш учун тўловлар қилиб борилади.\n— Маълумки, кредит маблағларининг бир қисми аҳолининг омонатга қўйган пулларидан шакллантирилади, — дейди Банк-молия академияси доценти Ҳавохон Раҳимова. — Маблағнинг устига маржа ва банк хизматлари қўшилиб, кредит фоизи чиқарилади. Шунингдек, агарда мижоз ўз вақтида маблағни тўламаса, унга жарима солинади. Ислом банкида эса устамалар ўз-ўзидан ошмайди ва пеня тушунчаси умуман йўқ. Жарималар бор, лекин улар бир маротаба қўйилади, қўйилиш сабаби эса мижозни тарбиялаш ва келажакда шунга ўхшаш эътиборсизликларга йўл қўймаслигини таъминлаш. Агарда мижоз қандайдир сабаб билан тўлаш қобилиятини йўқотса, банк муддатни узоқроқ йилга чўзиб бериши мумкин. Бунда суммада ҳеч қандай ўзгариш бўлмайди. Лекин мижоз асбоб-ускунани олиб қўйиб, уларни яхши ишлатмай, бепарво юргани кузатилса, банк совуққонлик учун жарима солади. Ундирилган бу маблағ эса тўғридан-тўғри хайрия мақсадларига сарфланади.\nНега бизда ислом молияси ривожланмаяпти?\nҲақли савол туғилади: аҳолининг катта қисмини ислом динига эътиқод қилувчи фуқаролар ташкил этишини инобатга олсак, ислом молияси тизимини жорий этиш замон талаби экани маълум бўлади. Бироқ ҳозиргача бу тизимни жорий этиш кечиктириляпти. Нега? Ўтган ҳафта пойтахтимиз мезбонлик қилган Ислом тараққиёт банкининг Йиллик йиғилиши доирасида айни масала ҳам кун тартибида бўлди.\n— Исломий банкларни жорий этиш имконияти ҳақида гапирадиган бўлсам, тизимнинг мураккаблигидан ташқари, фуқароларнинг тижорат банкларига ишончини ҳам ошириш зарур, — дейди Иқтисодий тараққиёт ва камбағалликни қисқартириш вазирининг биринчи ўринбосари Илҳом Норқулов. — Мамлакат банк тизимида исломий молиялаштириш тизимининг қулай ишлаши учун қўшимча қонунчиликни жорий этиш лозим. Қолаверса, аҳолининг ислом молияси бўйича саводхонлик даражаси ҳам анча паст. Эҳтимол, одамлар оддий банк хизматлари ҳақида нимадир билишади, лекин исломий молиялаштириш ҳақида деярли маълумотга эга эмас. Бу мавзу, айниқса, финтечнинг ривожланиши шароитида долзарбдир. Муайян салоҳиятни яратиш ва аҳолининг молиявий саводхонлигини ошириш зарур. Aҳолининг молиявий саводхонлиги ошиши билан исломий банк тизимини жорий этиш анча осонлашади.\nЮқоридаги масала юзасидан Иқтисодий тадқиқотлар ва ислоҳотлар маркази директори Обид Ҳакимов ҳам фикр билдирар экан, бу жараёнда асосий масала ислом банкларининг бор-йўқлигида эмас, ҳамма гап ишончда эканига урғу берди. Унинг фикрича, банкларга нисбатан ишонч бўлмас экан, исломий молия ҳам ўзини оқламаслиги мумкин. Анжуманда иштирок этган БМТнинг Озиқ-овқат ва қишлоқ хўжалиги ташкилоти Яқин Шарқ ва Шимолий Aфрика бўйича раҳбари Aбдулҳаким Элваер эса юқоридаги фикрларни инкор этади.\n— Бу мавзуга ишонч ҳамма нарсани ҳал қилади, деган маънода қарамаслик керак, — дейди Aбдулҳаким Элваер. — Бу масалага аҳолининг барча қатламларини банк хизматлари билан қамраб олиш нуқтаи назаридан ёндашиш лозим. Мамлакатда турли қатлам вакиллари яшайди. Бу ерда эътиқод масаласи ётибди. Ҳар бир инсон эътиқодига мос молиявий хизматлар билан таъминланиши керак. Анъанавий банкларга ишонч қанча кучли бўлмасин, одамлар ёстиқлари остидаги пулларини олиб чиқмаслиги мумкин. Европа давлатларида ислом молияси бўйича ишлар ривожланмоқда. Бироқ Марказий Осиёда, Ислом тараққиёт банкига аъзо мамлакатларда бу ишлар жуда секин кетяпти. Камида 8 йилдан бери ҳолат шундай.\nҚонунларимиз ислом молиясига йўл қўймайди...(ми?)\nДарҳақиқат, халқаро экспертнинг сўзларида жон бор. Мамлакатимиз аҳолисининг 15-20 фоизга яқини эътиқоди туфайли анъанавий кредитлаш тизимидан фойдаланмаётганини ҳисобга олсак, муқобил вариант орқали мазкур қатлам тўлиқ қамраб олинишига эҳтиёж бор. Биргина мисол: 2020 йилда БМТ Тараққиёт дастури доирасида ўтказилган сўровнома натижаларига кўра, банк кредитларидан фойдаланмасликнинг асосий сабаблари сифатида диний қарашлар, кредитлар бўйича юқори фоиз даражаси ва кредитлаш тизимининг мураккаблиги кўрсатиб ўтилган.\nҚолаверса, айни соҳадаги қонунчликни такомиллаштириш зарурати бор. Мисол учун, юртимизда ислом молия маҳсулотлари ва хизматларини тартибга солувчи қонунлар йўқ. Амалдаги банк фаолияти ва солиқ бўйича қонунчилик, мавжуд дастурий таъминот тизимлари ислом ҳуқуқи тамойиллари асосида ишлайдиган банклар учун мослаштирилмаган. Соҳа мутахассислари олий таълим тизимида тайёрланмайди. Шу боис мутахассислар кам, амалий тажриба эса йўқ.\nЮқорида соҳага доир муаммолар ва уларнинг ечими ҳақида фикрлар билдирилди. Бизнинг-ча, ушбу ишларнинг амалга оширилиши натижасида Ўзбекистон ислом молияси соҳасида МДҲ давлатлари ичида етакчи мамлакатга айланиши шубҳасиз. Қолаверса, бу орқали одамларнинг танлов имкониятларини ҳам ошириш мумкин. Фақатгина бунда айрим раҳбарларимиз масъулиятни қўлга олиши, “ҳали вақти эмас, тайёр эмасмиз” деган доимий важларидан воз кечиши, ҳақиқатда одамларга қулайлик яратишни кўнглига тугиши керак, холос.


Ўтказувчанлик ҳусусияти юқори бўлган материаллар. » Energetika » Referat » Referat | Haqida\nAsosiy / ReferatEnergetika Ўтказувчанлик ҳусусияти юқори бўлган материаллар.\n1. Асосий ўтказгич материаллар ҳақида маълумот.\n2. Штамповкалаш учун ишлатиладиган материаллар.\n3. Саноат шароитидаги жисмнинг механик ҳоссаси.\n1. Асосий ўтказгич материаллар ҳакида маълумот\nЭлектр ўтказувчанлиги юқори бўлган материалларнинг солиштирма қаршилиги нисбатан кичик бўлади. ўтказгичдан ток ўтаётганда бундай материалларда энергия исрофи ҳам анча кам бўлади. ана шундай хусусиятлар таркибида қўшимчалар бўлмаган соф металларга ҳосдир.\nКумуш–солиштирма қаршилиги энг кичик металлдир. Кумушнинг оксидланишга чидамлилиги юкоридир. Кумушнинг нархи юқори бўлгани сабали ундан фақат ноилож ҳоллардагина фойдаланилади.\nЭлектротехникада қўлланиладиган асосий ўтказгич материалларидан бири мис хисобланади. У табиатда кенг таркалган материал бўлиб, механик мустахкамликка ва яхши ўтказувчанликка эгадир. Миснинг қиймати кумушникига нисбатдан бироз юқоридир. Электротехникада асосан “электролитик” мисдан фойланилади. Бундай мис электролиз усули билан яхшилаб тозаланиши натижасида унинг таркибидаги қўшималар миқдори 0,05-0,07% дан ортмайди. Ҳалқаро стандартга мувофик тозаланган миснинг нормал шароитдаги солиштирма ўтказувчанлиги S = 58 мк cм/м, яъни бўлиши керак.\nСаноат шароитида мис сим ишлаб чиқариш жараёнида қаттиқ мис (МТ) учун қилиб олган. Ушбу симнинг механик ҳоссалари жадвалда келтирилган.\nКўрсатгич\tМИС\tАлюминий\nМГ\tММ\tАТ\tАМ\nЧўзилишдаги мустахкамлиги МПа нисбий узайиши % Статик кайшкоклиги модани ГГа 250-500\nАгар металнинг қиймати катта ва қиймати кичик бўлса, зарур механик мустахкамликни таъхминлаш учун материалнинг кесим юзасини кичикроқ олса ҳам бўлади. Тозаланган мис симларини тайерлашда металлнинг механик ҳоссалари ҳисобга олинади. Қаттиқ миснинг эгилувчанлик чегараси 300 МПа га тўғри келади, бу эса мазкур металлдан электр ўтказувчи пружина тайерлаш имконини бермайди. ўтказгич материалларнинг механик ҳоссаларини яхшилаш мақсадида мис қотишмалари (жез ва бронза) дан фойдаланилади.\nЖез – мис билан рухнинг бирикишидан ҳосил бўлган қотишмадир. Рух миқдорига нисбатан унинг механик ҳоссаларининг ўзгариши 11.1.-расмда келтирилган. Мазкур характеристикада асосан рухнинг маълум миқдорида жезнинг қиймати (а) қаттиқ мисникига тенглашади, нисби узайиши эса юмшоқ миснинг каби (б) бўлади. 11.2. –расм.\n0 25 50 % 0 25 50 %\n2. Штамповакалаш учун ишлатиладиган материаллар\nБундай материални штамповкалаш анча қулайдир. Жезнинг баъзи махсус турларига қирқиш усули билан ишлов олиб берилади. Жезнинг турига қараб ундаги рух миқдори 10-40% атрофида бўлади. Жезнинг солиштирма қаршилиги соф мисникидан юқори бўлиб, бу қиймат 0,04-0,35 мкОМ.м ни ташкил этади.\nБронза – асосан мис билан қалай бирикмасидан ташкил топган қотишма бўлиб, ўтказувчи пружина тайерлаш максадида унинг махсус фосфорли (0,05-0,1% Р,3-7% Sn, 2,5% Al, 2% n) ва бошқа турлари қўлланади . Бронзанинг механик мустахкамлиги Мпа га яқин бўлиб, бу қиймат қаттиқ миснинг қийматидан икки баробар юқоридир. Бериллийли бронза (2,25% Ве) нисбатан эгилувчан бўлиб, унинг қиймати 1350 Мпа гача кўтарилади. Бронзанинг аксарият турларида\n= 0,03 0,22 мк Ом.м бўлади. Кадмийли бронзанинг (0,9 1,0 % Cd) солиштирма каршилиги 0,019 0,21 кмОм.м, чўзилишдаги мустахкамлиги 650 700 Мпа бўлиб, унинг едирилишга чидамлилиги нисбатан юқоридир. Мазкур турдаги бронза электр тортгич симлари ва кўтарма кранлар учун мўлжалланган симлари тайерлашда ишлатилади.\nАлюминий – ўзининг электр ўтказувчанлик хусусияти жихатдан мисдан кейинги ўринда турадиган ўтказувчи материалдир. Қаттиқ алюминийнинг механик мустахкамлиги юмшоқ алюминийга нисбатан 2 баробар ортиқ, солиштирма қаршилиги эса 60% юкоридир. Мис билан бир ҳил ўткаувчанликка эга бўлиши учун алюминий симининг кўндаланг кесим юзасини 60% ошириш талаб қилинади.\nБу эса алюминий ишлатилган электр машина ва жихозларнинг хажмли ва таннархи нисбатан катта бўлишига олиб келади.\nҲаво орқали электр ўтказгичларда алюмин-пўлат симлари кенг микёсда қўлланилади. Бундай симнинг ўзаги бир-бирига ўралган пўлат симлардан иборат бўлиб, унинг устидан эса алюминий симлари ўралади. Мазкур симларда механик кучланиш пўлат, электр кучланиши эса алюминий материаллари зиммасига тушади. Когозли ва пардали конденсатор тайёрлашда изоляция катламлари орасида 5 10 мкм калинликка эга юпка алюминий зарвараклари ишлатилади.\nСоф алюминийдан (таркибидаги алюминий 99,95 99,99%) тайёрланган зарварақ электролитик конденсаторларда ишлатилиб, изоляция материали сифатида эса мазкур зарварақлар сиртига алюминий оксиди юритилади. Бундай изоляция қатламининг қалинлиги ўзининг жуда ҳам кичик қиймати билан ажралиб туради.\n3. Саноат шароитидаги жисмнинг механик хоссаси.\nАлюминий таркибига баъзи бошқа элементлар киритилиши орқали нисбатан юқори механик мустахкамликка эга ва ўтказувчанлиги деярли ўзгармаган (0,03 0,32 МкОм.м) металл олиш мумкин. бунга мисол қилиб алдрей (0,5 0,7% Mg,0,5 6Si, 0,3% Fe, қолгани Al) материалини келтириш мумкин.\nТемир – ўтказувчи материал сифатида нархи арзонлиги ва юқори механик мустахкамлиги билан ажралиб туради . Ҳатто соф темирнинг хам солиштирма қаршилиги мис ва алюминийга нисбатан анча юқори ( =0,1 мкОм м) бўлиб, мазкур қаршилик ўзгарувчан ток таъсирида янада ортади. Темир (пўлат) симларнинг асосий камчилиги коррозияга бўлган чидамсизлигидир. Шу сабабли, бундай симлар сирти ҳимоя қоплмаси (рух пардаси) билан копланади. Соф темирнинг механик мустахкамлиги нисбатан паст бўлганлиги учун, алока ва электр узатгичларда (кишлок шароитида) тартибида 0,1-0,15% углерод, чўзилишдаги мустахкамлиги\n700 750 Мпа бўлган юмшок пўлат ишлатилади. Бундай пўлат асосан, кичик кувватли хаво электр узаткичларнинг симлари сифатида ишлатилади. Пўлатдан ўтказувчи материал сифатида трамвайда, электрлаштирилган темир йўл (метро)да рельс кўринишида фойдаланилади.\nўтказувчан биметалл (кўшметалл)-сиртига бир текис қилиб мис қопланган пўлат симдир. Бундай сим таркибидаги мис миқдори 44 45% бўлиб, симнинг солиштирма қаршилиги 0,03 0,04 мкОм га тенг. Биметалл симларининг ташқи диаметри 1 4 мм, r нинг ўртача қиймати (симнинг бутун кесим бўйича) 550 700 МПа, i=SL/L 21% бўлади. Бир километр узунликдаги бундай симнинг диаметрига нисбатан каршилиги (нормал шароитда ва ўзгармас токда) 60 Ом/км ни ( бўлганда) ва 4 Ом/км ( d=1мм бўлганда) ва 4Ом/км (d=4мм бўлганда)ни ташкил этади. Бундай симлар электр ва алоқа линияларида ишлатилади.\nTeglar: механик нисбатан бўлиб электр билан бўлади Бундай 1179иймати алюминий солиштирма мустахкамлиги унинг пўлат ю1179ори 1179аршилиги кичик материаллар симнинг ўтказувчи симлари\nКичик худудларни иктисодий географик урганишнинг назарий - услубий асослари\nЯрим ўтказгичли асбоблар


КАЖОЛ: «ИШТИРОКИМДАГИ ФИЛЬМЛАРНИ ФАРЗАНДЛАРИМГА КЎРСАТМАЙМАН, ЧУНКИ...» - 14 Сентября 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nПятница, 2018-02-23, 10:18 PM\nГлавная » 2017 » Сентябрь » 14 » КАЖОЛ: «ИШТИРОКИМДАГИ ФИЛЬМЛАРНИ ФАРЗАНДЛАРИМГА КЎРСАТМАЙМАН, ЧУНКИ...»\nКажол ҳеч қачон Болливуднинг биринчи рақамли актрисаси бўлмаган, у ҳақда матбуот бот-бот шов-шувларни чоп этмаган. Унинг гонорари, киядиган либослари ҳам у қадар муҳокамаларга сабаб бўлмаган. Аммо актриса ҳамиша мухлислар эътиборида, ҳамкасблар эътирофида! Шунинг учун ҳам Болливудда Кажолни «такрорланмас аёл» дея таърифлашади...\nКажол Мукержи 1975 йилнинг 5 августида Мумбайда туғилган.\nУ Болливуднинг машҳур Мукержилар сулоласи вакили — Шому Мукержининг тўнғич қизи.\nОтаси Шому Мукержи режиссёр ва продюсер сифатида фаолият юритган.\nОнаси Танужа Мукержи ўз даврининг машҳур актрисаларидан бири.\nКажолнинг синглиси Таниша Мукержи дастлаб телебошловчи сифатида ишлаган бўлса-да, бугунги кунда бутунлай кинони танлашни маъқул кўрди.\nТурмуш ўртоғи Ажай Девган 1969 йилнинг 2 апрелида туғилган.\nОила қуришганда Ажай 30, Кажол эса 24 ёшда эди. Ҳозир уларнинг бир қиз, бир ўғиллари бор.\nКажолнинг отаси Шому Мукержи 2009 йилнинг 10 апрелида вафот этди. Шу сабабли Ажай Девганнинг илк режиссёрлик иши «U Me Aur Hum» кинокартинасининг 2009 йил 11 апрелга мўлжалланган премьераси 20 апрелда бўлиб ўтди. Кажолнинг отаси Болливудда продюсер ва режиссёр сифатида фаолият юритган.\nКажол ва КИНО\n— Кино мен учун янгилик эмас эди. Тўғриси, уни қандай забт этсам экан, деб ҳеч қачон ўйламаганман. Отамни иш жараёнида кузатиш ёқарди. Шунинг учун ҳам суратга олиш майдонига тез-тез бориб турардим. Мен у ерда Адитьяни, Удайни, Каранни жуда кўп кўрардим. Улар ҳам мен каби «томошабин»лардан эди. Ҳозир ҳаммаси мустақил ижод қилади, худди мен каби... Отам билан онам синглим иккимизга айнан уларни такрорлашимизни уқтирмаган. Ҳаммаси жуда оддий ва ғайритабиий равишда юз берганга ўхшайди. Илк фильмим ҳақида илиқ гапларни эшитганимда жуда хурсанд бўлгандим. 1992 йил эди. Лекин ота-онамдан уялгандим. «Bekhudi» — «Чин муҳаббат», бу — фильмографиямнинг энг аввалидаги ном. Тўғриси, шунчалик шов-шувли дебьютант бўлишимни фильм ижодкорлари ҳам кутмаган эди. Камал Саданах менинг биринчи партнёрим! Кейин ҳаётимнинг ҳамма нуқтаси кинога боғланиб кетгандек туюлди. Чунки мен бутун вужудим билан ишлай бошладим. Таклифлар кўп эди. Лекин онам шошмасликни маслаҳат берарди. Уларга «хўп» дердим-ку, аммо ич-ичимдан шошиб кетардим. Орадан бир йил ўтиб, «Базигар»да Шоҳрух билан ишладим... 1995 йил менинг ижодимда нафас олиш учун фурсат бўлмади. Шунақа кўп ишладимки, ўша пайтнинг чарчоғини ҳали-ҳамон ҳис этаман.\nКажол ва ШОҲРУХ\n— У энг яқин дўстим. Тўғриси, илк бор танишганимда Шоҳрух менга ғалати қарагани ҳали ҳамон эсимда... Сабабини сўрамаганман, кейинчалик ўзи айтиб берганди. Жуда кўп гапирган эканман... Бу одатим мени билганлар учун янгилик эмас эди. Бизни «Ўғирланмаган келин»дан кейин «кашф» этишди. Энг чиройли жуфтлик! Ҳозир ҳам шундай баҳолашади. Аммо бошқа партнёрларимни «эсдан» чиқариб қўйишлари ёқмайди. Чунки бошқа актёрлар билан ҳам яхши ишлайман-да!\nКажол ва КАРАН\n— Каран Жоҳар болаликдан бери дўстим. Унинг шундай машҳур режиссёр бўлиб кетишини билганимда болалигимда ҳеч қачон устидан кулмаган бўлардим... Ҳазил, албатта. У жуда синчков ва содиқ. Дўстларининг ҳар бир кунида ёнида бўлишни, эшитишни билади. У менга жуда ёқади. Лекин янги фильмининг аввалида у қандай бўлишидан қатъи назар, мен ва Шоҳрухнинг қиёфасини кўриши бироз нотўғри. Доим иккимизни битта кадрга «жойлаш» ҳақида ўйлайди. Балки бу унинг услубидир. Лекин унинг режаларида бизнинг чиқишларимиз ростдан ҳам омадли чиққан. Айниқса, «Салом шодлик, салом ғам» картинасида. Катта ижодий гуруҳ билан «улуғ мақсад сари» деган шиорга таянганга ўхшаймиз. Оила ҳақидаги чиройли фильм. Ҳозир Караннинг талаби ўзгарган. «Менинг исмим Хон» унинг тафаккури тамоман янгиланганини исботлади.\nКажол ва СЕВГИ\n— Жуда романтик эдим... Лекин бора-бора реалистга айландим. Севги қиссалари билан боғлиқ фильмларда ҳаётим ҳам қўшилиб қайнагани учундир балки... Аммо барибир севгига ишонардим. Аввалгидек ҳавойи, баландпарвоз туйғуни эмас, кўнглимни тўлдирадиган ҳаётий муҳаббатга интилардим. Қиз бола ҳамиша унинг ёнидаги одам суянган тоғи бўлишини истайди. Унинг ҳар бир муаммосига унинг катта-кичиклигидан қатъи назар, айнан ўша одам ечим топишини истайди. Ҳеч қачон турмуш ўртоғим киночилардан бўлади, деб ўйламаганман. Боиси Болливудда кўпинча шундай бўларди. Мен эса бошқачароқ бўлишини кутгандирман балки... 1995 йил Анис Базми мени «Hulchul» картинасига таклиф қилди. Ўша фильмда Ажай билан бирга ишладим. Дўстлик бора-бора бошқачароқ ном олди. Тўғриси, у пайтлар бизнинг муносабатларимизни муҳаббат деб бўлмасди. Аммо жуда яқин эдик. Ажай камгап, лекин кўп ишлашни хуш кўрадиганлардан. Мен эса унинг акси бўлсам керак... Онамга у ҳақда айтганимда, жиддий ўйлаб кўришимни маслаҳат берди. Жиддий ўйларнинг ниҳояси 1999 йилнинг 24 февралида никоҳ билан тугади.\nКажол ва АЖАЙ\n— Ажай шунчаки оиланинг эҳтиёжлари учун ҳаракат қиладиган эркаклар тоифасидан эмас. «Қорнинг тўқми, бўлди», дейдиганларга азалдан тоқатим йўқ эди. Уйга бизни соғиниб кириб келади. Ҳар сафар кўзларида биз учун аталган меҳрни кўрганимда уни танлаб хато қилмаганимга иқрор бўламан. «Мен, сен ва биз»даги Ажай худди Ажайнинг ўзи. У шунақа меҳрибон. Мен ошириб айтаётганим йўқ, борича гапираман!\nКажол ва ОИЛА\n— Ҳеч нарсага алмаштирмайдиганим, бойлигим! Тўғри, мухлислар олқиши, уларнинг эътибори ёқимли. Улардан воз кечгинг келмайди. Аммо оила, бу — ОИЛА! Унинг ҳамиша катта ҳарфлар билан ёзилишини истайман. Агар сен ундан бахтингни, хотиржамлигингни топа олсанг, бас, бошқа ҳеч нарса керакмас. Кичкина оилам бор. Турмуш ўртоғим — энг яқин одамим. Биласизми, у менга ҳар куни севги изҳор қилади. Ҳар куни уйқудан аввал «Сени севаман», деганида уни яна ва яна севиб қолавераман. Фарзандларингизнинг овозлари, меҳрини бошқа жойдан топа олмайсиз. Хуллас, мен оила қурмасимдан аввал унга боғланганларданман. Онам отам ва бизни деб карьерасидан воз кечган. «Бу қаҳрамонлик эмас, аёлнинг асосий вазифаси», дейди доим. Мен ҳам бир аёл оиласи учун нимани лозим кўрса, шуни қилаяпман. Оғринмайман, суратга олинмай қолган фильмлар учун, қолиб кетган интерьюлар учун ҳеч қачон афсусланмайман. Чунки ёнимда Ажай ва фарзанларим бор. Ҳозир мен оилам томонга ҳар доим шошаман, югураман. Ниса ва Юг менинг меҳримга ва ҳимоямга муҳтож. Ҳар бир аёлнинг ҳаёти оиласи билан чиройли, деб айта оламан ва шундай дегувчиларни қўллаб-қувватлайман.\nКажол, НИСА ва ЮГ\nНиса ва Юг бизнинг энг катта бойлигимиз. Ҳозир Ажай иккимизнинг мақсадларимиз аввалида фарзандларимиз камоли, бахти туради. 2003 йилнинг 20 апрели шахсий тақвимида катта ҳарфлар билан белгиланган. Шу куни қизалоғим Ниса туғилди. Ҳаракатларида Ажайга ўхшашлик бор. Бундан қувонаман, чунки отаси яхши одам. 2010 йил 13 сентябрь куни оиламиз яна қувончга тўлди — ўғлимиз Юг дунёга келди. Оналик бахтидан улуғини билмайман, дунё ҳам билмаса керак. Тўғриси, Ниса билан Юг отасига ўхшашларини истайман. Маслаҳат беришга уста эмасман. Аммо аёлнинг бахти тамоман оилада. Иш ва бошқа ташвишлар ўз ўрнида кетаверади. Лекин оила учун алоҳида ЭЪТИБОР ва МЕҲР, САБР ва ИРОДА керак. Ҳамма оиланинг қувончлари бўлганидек, ташвишлари ҳам етарли. Фарзандларингиз билан уларнинг ташвишлари ҳам улғайиб бораверади. Бугун Ажай иккимизни Ниса ва Югнинг келажаги жуда ташвишлантиради. Фарзандларимизни турли иллатлардан асрай олаяпмизми, йўқми, деган ҳадиклар ҳар куни мени ўйлантиради. Иштирокимиздаги фильмларни уларга кўрсатмайман. Чунки улар ҳали БОЛА. Кино ва ҳаёт ўртасидаги фарқни тушуниб етмайди. Энг яхшиси, китоб. Ниса эртакларни яхши кўради. Юг эса ҳозирча фақат сурат томоша қилаяпти. Улар учун эртаклар ёзиш ниятим бор... Ажай эса айнан болалар учун фильмлар суратга олмоқчи... Агар оилада мақсадлар туташ бўлса, ниятлар ижобат бўлишига ишонаман.\n— Каран билан бошқа ишламас эмишсиз?\n— Ким айтди? Буни истасам ҳам уддасидан чиқолмайман. Каран рад этишга имкон қолдирмайдиганлардан.\n— Шохрух Хон ва сиз...\n— Келинг, бошқа саволларга ўтайлик.\n— Орангиздан «ола мушук» ўтдими?\n— Шу саволингиздан кейин ростдан ҳам «ола мушук» ўтмаса бўлди.\n— Суратга олиш ишларига кеч келганингиз учун Ажайдан гап эшитганингиз ростми?\n— Ҳа, у мени ҳамманинг олдида койиб берди. Ваҳоланки, мен болаларимиз билан боғлиқ муаммоларни деб кеч қолгандим... Лекин у ҳақ. Чунки иш ҳамма учун иш. Уйга кеч қолса, мен уни койиман. Чунки оила — бу оила!\n— Айтайлик, кимдандир хафа бўлдингиз. Қандай йўл тутасиз?\n— Аввало кўнгилга олмасликка ҳаракат қиламан. Агар шундай бўлиб қолса... ўша одам билан муносабатларда танаффус эълон қилган маъқул!\nКатегория: Foydali maslahatlar / Полезны советы | Просмотров: 81 | | Теги: #habarlar, #uznews, #новости, #newsuz, #Yangiliklar, #Yangilik, #ahborot, #news, #xabarlar | Рейтинг: 0.0/0